‘Sebenarnya Ada Tip Simple Dan Istiqomah Untuk Rezeki Melimpah’, Wanita Ini Kongsi Amalan Arwah Ibu Lakukan Supaya Murah Rezeki.

Tidak dinafikan kita semua inginkan rezeki yang melimpah ruah. Ia adalah impian semua manusia yang lumrah sukakan kesenangan. Setiap hari kita berdoa inginkan kehidupan dilimpahi kemewahan tanpa ada kesempitan hidup.

Namun, untuk mendapat rezeki yang melimpah pasti ada caranya. Menarik untuk perkongsian ini, wanita ini berkongsi amalan arwah ibunya. Amalan biasa yang kita dengar tetapi semakin kita lupa untuk dilakukan.

Ikuti perkongsian ini. Semoga muhasabah diri.

Ada masa kita yang bergelar surirumah, yang tak bekerja ni terfikir macam mana cara nak murah rezeki. Nak Allah beri rasa cukup, nak Allah beri rasa tenang tanpa fikirkan soal wang dan sebagainya. Menjadi surirumah sepenuh masa bermakna kita tiada pendapatan.
Tarik nafas. Tenangkan diri.

Sedikit sebanyak saya cuba mengimbau rutin yang Mak pernah buat dulu semasa hidupnya. Ya, saya harus akui rezeki Mak memang murah. Bayangkan waktu Mak dah meninggal pun orang hulur wang di hari pengkebumian pun banyak.

Bukan sedikit yang bagi. Orang ni hulur rm800, orang ni hulur rm400, orang ni hulur rm500. Itu belum lagi ramai yang bagi rm100 dan sebagainya. Memang dari Mak hidup sampailah Mak meninggal, memang Mak tak pernah menyusahkan.

Amalan ibu semasa hidup

Apa yang Mak buat?

Siap sedia solat

1) Jaga solat.
Kalau sesiapa yang mengenali Mak atau selalu mengikuti kisah saya menjaga Mak dulu mesti tahu rutin harian Mak. Setiap kali solat 5 waktu 15-30 minit sebelum masuk waktu Mak dah stand by dengan telekung. Mak sentiasa menanti waktu solat. Bukan dah azan baru nak ambil wudhu. Mak sangat menjaga solat di awal waktu. Bila solat kita jaga, jangan bimbang, urusan kita yang lain Allah permudahkan. Sampai di hujung usianya waktu Mak sakit, bila tersedar dari tidur perkara utama yang dia tanya berulang kali,
” Waktu solat dah masuk ke?”
Ya, itulah Mak.

Solat lama

2) Mak akan tunaikan solat sunat setiap kali solat 5 waktu. Mak solat memang lama. 30 minit dah tentu. Siap pakej solat sunat dan zikir selepas solat. Solat sunat Dhuha juga adalah aktiviti yang Mak akan buat biasanya dalam pukul 9 pagi.

3) Saya masih ingat. Selepas balik dari menunaikan haji Mak beli tasbih berbentuk besi bulat. Kalau takde buat apa, waktu bersantai di ruang tamu, tasbih tu la yang jadi peneman. Mulut Mak terkumat kamit membaca zikir sambil jari kanan menekan button di tasbih tersebut.

Meraikan tetamu

4) Meraikan tetamu. Mak cukup pantang kalau tetamu datang tak dijamu apa- apa. Kalau ikutkan Mak, posmen datang, orang TNB datang cek meter pun kalau boleh dia nak jamu. Hehehe. Mak cukup susah hati kalau tiba- tiba orang datang waktu tu makanan habis/ tiada. Nak juga jamu orang, biskut 4 segi dengan air teh pun tetap mak akan hidangkan. Pernah sekali posmen datang hantar komputer di rumah. Kebetulan waktu tu ada kuih muih. Sakan mak siap bancuh teh susu. Kenyang lah abang posmen tu. Hahaha.

5) Tidak berkira terutama dengan anak cucu. Mak dan Abah pernah menjaga cucu- cucu. Eloklah ada peneman,penghibur Abah dan Mak di kampung. Ada 2 orang cucu yang Mak Abah jaga sampailah dorang habis form 5. Sekarang kedua- duanya dah menamatkan pelajaran di universiti dan dah pun bekerja. Mungkin berkat menjaga cucu dengan ikhlas adalah satu asbab Mak dimurahkan rezeki. Oh ya, Mak dan Abah juga ada bawa bersama adik- adik mereka tinggal bersama. Cuma waktu tu saya tiada lagi/ ada yang saya masih kecil. Yang saya tahu ada 2,3 orang adik abah yang tinggal bersama waktu mereka bersekolah menengah. Dan ada seorang adik perempuan Mak umur sebaya Long yang Abah dan Mak jaga sehingga darjah 6. Selepas darjah 6 mak saudara tu menyambung pelajaran di MRSM Seremban.

Sedekah

6) Bersedekah. Ini habit yang Mak suka buat. Pelik sebab Mak takde pun income, tapi dia suka memberi. Bila cucu- cucu datang ziarah, waktu dorang nak balik Mak akan sibuk masuk bilik cari dompet. Mesti nak hulur jugak. Dan bila suka memberi Allah balas semula. Adik- adik mak, anak murid abah kalau datang ziarah mesti akan hulur pada Mak. Dorang bagi bukan sikit.

7) Berjimat cermat dan hidup secara sederhana. Kalau kita perhatikan mak mak kita zaman dulu sangat pandai berjimat cermat. Dapat duit beli lauk dan barang dapur mereka pandai gunakan dengan sebaik mungkin. Malah, ada lagi lebihan dan mereka simpan. Sebab tu tak perlu hairan kenapa mereka boleh menyimpan duit. Ada masa saya pun pelik bila memikirkan. Mak tak bekerja, tapi macam mana Mak boleh menyimpan dalam tabung haji sampai jumlahnya 5 angka.

Ada masa kita tercari- cari formula bagaimana nak Allah bagi rasa cukup, nak Allah permudahkan rezeki. Sebenarnya ada tips simple yang boleh kita buat dan jadikan habit. Yang penting ikhlas, jadikan ianya sebagai habit dan terus istiqomah.
Allah dah tetapkan rezeki untuk setiap dari kita. Apa yang penting kena bersyukur dan hargai segala nikmat yang Allah dah beri. Ianya takkan terhitung..
Al fatihah Mak.


Cara Mudah Seterika Baju. Bukan Jer Dapat Jimat Elektrik, Kedutan Pun Cepat Hilang!

Seterika baju adakalanya memenatkan dan memakan masa teutama bagi anda yang mempunyai anak-anak ramai.

Selain baju kerja suami, anda juga perlu seterika baju sekolah anak dan juga pakaian lain.

Jika mahu cepat dan memudahkan kerja anda, jom cuba kaedah ini. Hanya dengan menggunakan tiga bahan ini sahaja iaitu papan seterika, kertas alumimium dan kain kapas, kerja anda akan menjadi lebih mudah, cepat dan dapat menjimatkan elektrik.

Cara-caranya adalah seperti berikut:

Papan seterika, kertas aluminium dan kain kapas.

Balutkan papan seterika dengan kertas aluminium

Balutkan kain kapas atas kertas aluminium pula

Kemaskan dengan gunakan stepler gun.

Hasilnya, anda tidak perlu gosok bahagian belakang. Bahagian belakang automatik rata kerana kertas aluminum itu pemantul haba yang baik.

Selamat mencuba!


Perempuan Bila ‘Menua’,  Mula Santai Dalam Hidup Dan Keperluan Keluarga Jadi Utama.

Hidup ini hanya sementara. Apabila usia semakin meningkat cara hidup mula berubah.

Bagi golongan perempuan yang sudah mula berusia pastinya akan memilih untul hidup tenang dan santai.

Sebagaimana perkongsian menarik untuk dihayati.

Orang perempuan bila dia sedar dia makin ‘menua’….

1. Mula pakai baju longgar. Dia tahu batang tubuh adalah aurat. Malu rasa nak pakai ketat-ketat. Segan rasa nak kenakan yang sendat-sendat. Dia sendiri akan sedar pakai longgar-longgar pun cantik juga.

2. Dah takda kisah sangat fesyen ke apa. Dulu semua nak kena match. Dari baju sampai tudung membawa ke kasut. Belum kira handbag lagi. Sampai takda tempat gantung. Sekarang takda kisah mana. Janji dia rasa kemas dan selesa.

3. Dia dah tak berapa nak membeli. Terutama untuk diri sendiri. Rasa ada dah semua. Kalau beli untuk anak, berapa pun takpa. Tapi kalau beli kat diri sendiri tudung 10 ringgit pun fikir 10 kali. Nak ingat semula dah ada kat rumah ke belum lagi.

4. Dia malas layan drama. “Ikut kau lah Bedah”. Dulu semua benda kalau tak kena rasa nak cakap. Sekarang paling malas, konfrontasi. Dah makin berusia dia makin tahu. Betapa banyak sebenarnya benda remeh yang dia boleh saja biarkan berlalu.

5. Dia kurang cerewet. Mudahnya dulu order makan kena betul-betul ikut spec. Sekarang minta nasi goreng kampung tapi orang bagi nasi goreng cina pun, makan lah juga. Malas nak bising mana.

6. Dia semakin kurang panas baran. Dia lebih sabar dan tenang. Dia dah tahu akibat dari panas baran ni tak pernah elok. Memalukan dan menyusahkan diri sendiri juga di akhirnya.

7. Dia banyak bersendiri. ‘Me time’ dulu nak kena ada kengkawan sentiasa di tepi. ‘Me time’ sekarang ialah masa bertenang dan santai sorang-sorang diri.

8. Dia mula lepaskan dunia perlahan-lahan. Pangkat, takpa. Duit, sedekah. Barang, bagi kat orang. Femes, tak perlu. Semakin lama dia semakin sedar dunia ini tiada lah perlu lagi digenggam begitu kuat. Dipegang begitu erat.

9. Dia kurang dah hiburan dan TV. Dulu drama jam 7 malam dia lah paling hafal. Sekarang dia tahu dah waktu mana boleh tengok. Lama mana hendak tengok. Jenis apa patut tengok. Kadang tak kenal pun artis mana-mana.

10. Sebab dia dah mula tahu ke arah mana masa dia sepatutnya habis. Dalam hidup tak berapa banyak sisa ni dia sedar…’Demi masa, sesungguhnya manusia kerugian’.

11. Dia sibuk upgrade diri dalam cara yang dia mahu. Tanpa kisah orang tahu. Lagi rahsia lagi baik. Dan tanpa menilai orang disekeliling. Dia anggap orang lain pun sedang upgrade diri juga. Secara rahsia. Sama macam dia. Tak nampak di mata bukan bermakna orang tak buat apa.

12. Dia faham di antara semua harta paling berharga atas muka dunia ini, tidak ada terbanding dengan ‘hati’. Sebab itu dia lebih banyak bersangka baik, latih rasa cukup, mudah memaafkan, mudah mengalah. Sebab dia nak jaga hati dia. Dari rosak binasa.


“Jangan Diwajibkan Benda Yang Belum Wajib Pada Anak”- Ni Pencerahannya!

Pun begitu, sering terjadi kita tanpa sedar menjatuhkan hukum wajib pada perkara yang masih belum ditetapkan ke atas mereka.

Ini sebagaimana apa yang dikongsikan oleh penceramah bebas Ustaz Firdaus Wong ini. Semoga ia sedikit sebanyak memberi manfaat untuk kita semua.

Ini perkongsiannya.

Jangan diwajibkan benda yang belum wajib kepada kanak-kanak. Ada tahap dan caranya mendidik mereka. Adakalanya kita tersilap mewajibkan amalan dalam islam yang belum lagi wajib bagi kanak-kanak dan mewajibkan perkara yang sunat sehingga kanak-kanak mereka penat serta merasakan Islam menyusahkan.

Islam tidak menyusahkan tetapi cara kita yang tidak selari dengan ajaran Islam yang menampakkan Islam itu susah di mata mereka.

Nabi Sallalahu Alaihi Wasalam menyebut kanak-kanak diajak solat pada usia 7 tahun dan 10 tahun diwajibkan mereka solat dan andai tidak solat maka boleh kita sebagai IbuBapa menghukum mereka secara ringan tanpa mencedera atau menyakitkan tetapi sebagai peringatan. Selama 3 tahun kita perlu mengajak dan mendidik mereka secara konsisten.

Selama tiga tahun itulah solat belum wajib untuk mereka. Andai mereka solat satu waktu atau dua waktu, berikan pujian kepada mereka. Jangan pula waktu itu kita memaksa mereka buat solat sunat tetapi berikan pilihan buat mereka. Dahulukan mendidik mereka mengenal Allah, sayangnya Allah kepada mereka dan bagaimana mereka perku menyayangi Allah dan RasulNya.

Andai mereka lapar dan mengantuk, berikan mereka makan dan tidur sebelum beribadah pada usia itu. Jangan dipaksa solat dalam mereka masih lapar dan mengantuk. Ajak dengan kasih sayang dan lemah lembut bukan ugutan dan kekerasan kerana cara kita yang kasar itu akan membentuk imej Islam yang kasar pada mereka. Mereka belum lagi kenal Islam pada Quran & Sunnah tetapi bagi mereka, IbuBapa mereka adalah Islam dan apa yang ditunjuk dan diungkapkan oleh IbuBapa itulah ajaran Islam bagi mereka.

Anak ialah amanah dan juga tanggungjawab yang akan dipertanggungjawabkan. Carilah ilmu bagaimana Allah mengajar kita mendidik anak-anak dalam kisah Nabi Yaakub dan anak-anaknya serta kisah Luqman Al-Hakim dalam surah Luqman. Hadirlah kelas tarbiyatul aulad, bagaimana Nabi Sallalahu Alaihi Wasalam mendidik kanak-kanak dan melayan kanak-kanak.

Jom jadi IbuBapa yang berilmu sesuai dengan ajaran Islam menurut Al-Quran & Sunnah. Melahirkan anak adalah mudah tetapi mendidik anak sesuai dengan ajaran Islam itu cabaran yang perlu diharungi sebagai IbuBapa.

sumber : Firdaus Wong Wai Hung


Air Rebusan Daun Durian Belanda, Manfaatnya Luar Biasa. Wanita Ni Amal & Kongsi Info!

Durian belanda jika dijadikan minuman jus memang enak dan menyelerakan. Pun begitu tahukah anda, daun durian belanda mempunyai banyak khasiat dan manfaatnya untuk kesihatan.

Petua kesihatan berasaskan daun durian belanda ini ada yang mengamalkannya dan merasai manfaat pada tubuh badan mereka. Nak tahu apa kebaikan tersebut, baca perkongsian ini.

Malam ni saya nak share petua untuk..

Ringankan badan,
Kurangkan bacaan diabetis
Pulihkan barah usus.

Dengan hanya minum air rebusan daun durian Belanda,…

.

Petua ni saya dapat dari seorang cikgu bila saya jumpa beliau semasa saya buat cod barang niaga saya..

Alhamdulillah saya minum, bila bangun pagi badan memang rasa ringan…angin keluar berdesup…

Suami saya pulak mengidap diabetis, tapak kaki selalu kebas, saya rebus dan suami amalkan, Alhamdulillah sekarang kaki dah tak kebas..

Mak sedara saya mengidap barah usus, dah operate tapi masih ada sel barah tu.. Cuma amalkan air rebusan ni saja beliau sembuh.
Alhamdulillah

Tapi semua tu dengan izin Allah, kita di suruh berusaha.

Cara nya ada pada gambar ya, moga dapat memberi manfaat kepada sahabat semua.

Step 1

.

Ambil daun durian belanda dengan jumlah yang ganjil. Contoh yang saya buat adalah 33 helai.

Step 2

.

Bersihkan sambil ramas-ramas daun durian belanda dan kemudian masukkan 2 jug air.

Step 3

.

Rebus hingga air tinggal separuh.

Step 4

.

Air yang siap direbus. Amalkan minum satu gelas untuk dua atau tiga kali dalam sehari.

sumber : Rosmah Rasidi TE via MAHN


Mudahnya Tanam Kunyit Hidup, 2 Minggu Dah Tumbuh. Boleh Follow Cara Ni.

Kunyit hidup adalah antara ramuan yang sering digunakan untuk bahan masakan. Kunyit atau daunnya sering digunakan untuk masakan rendang dan gulai. Selain membeli di kedai, kita boleh cuba tanam ramuan ini. Lebih jimat.

Menerusi facebook seorang lelaki telah berkongsi cara menanam kunyit dan dalam masa dua minggu boleh dapat hasilnya. Boleh dilakukan  semasa perlaksanaan Perintah Kawalan Pergerakaan (PKP) ni.

Ikuti perkongsian ini

Ha, 2 minggu lebih tumbuh dah daun kunyit ni. Boleh la masak rendang untuk Iftar nanti. Fuh jimat duit. Mahal tau orang jual daun kunyit ni!

Orang perempuan, suruh suami/anak/adik beradik korang tanam kunyit ni ha. Bukan susah dan lama pun nak tunggu macam durian kan.

Orang lelaki, korang tanam jelah. Senang je nak buat. For sure boleh menggembirakan hati ibu atau isteri korang. Paling tidak, dapat gembirakan hati sendiri pun jadilah!

Sebelum tu, selain buat rendang, daun kunyi ni nak buat apa? Haa, banyak boleh guna dalam masakan. Saya pun tak reti sangat, minta tolong chef tetap kat dalam rumah ni je decide . Cikgu Sho telan je. Hehe

Ok, step nak tanam kunyit, kena sediakan KUNYIT HIDUP. Jangan korang guna kunyit Adab ka, Faiza ke! Sampai kiamat tak tumbuh! Time beli cakap KUNYIT HIDUP ok.

Rujuk gambar untuk step tanam kunyit. Pada setiap gambar ada diskripsi.

Selamat mencuba!

.
Cikgu Sho
Suka Rendang Daging


Tanam Kesum Tak Perlu Siram Hari-hari. Ibu Anak 3 Ni Kongsikan Caranya. Memang Mudah!

Bercerita tentang apa tujuan ramai antara kita menanam pokok kunyit,cili,kesum dan sebagainya di laman rumah, rasanya semua tahu.

Selain kerana hobi, ada juga antara kita menanam sebatang dua pokok-pokok tersebut untuk mudah digunakan ketika menyediakan masakan untuk keluarga. Boleh terus petik dan masak.

Pun begitu, tidak dinafikan pokok yang ditanam perlu penjagaan untuk pastikan hidup subur.

Perkara paling asas, perlu disiram setiap hari dan ini yang selalunya gagal dilakukan apatah lagi jika sering sibuk dengan urusan lain.

Jika kerap tidak disiram, bimbang juga akan mati pokok yang ditanam.

Tapi usah bimbang, perkongsian daripada seorang ibu yang menunjukkan teknik self watering untuk tanam pokok kesum ini bolehlah dicuba. Tak perlu siram hari-hari tapi tanaman tetap hidup subur.

Jom semak perkongsiannya itu.

“Mak guna kaedah self watering.
After years tanam pokok kesum manjang mati, This is the kaedah yang paling serasi sebab tayah nak siram hari-hari dan senang nak maintain.

“Pokok apa pun boleh guna kaedah self watering.Akak recycle je bekas minyak/botol mineral.”-Liyana Sulaiman

Langkah-langkahnya:

1. Potong dua, bahagian atas tu tayah tinggi sangat, lebihkan bahagian bawah sebab nak isi air.

2. Pastu cat/spray. Ni optional je, tapi recommeded sebab kalau tak spray, possibility untuk alga/lumut hidup banyak.

Nantk rugi air baja sebab alga/lumut akan “makan” air baja, pokok tak dapat khasiat/baja.

3. Pastu, sumbat la hujung botol tu dengan span filter aquarium.Kalau takde, guna je kain perca/mop lama.

4. Letak medium.
Akak pakai cocopeat (sabut kelapa).
Beli kat nusery. Seguni dalam 15 kalau tak salah akak.Survey around, boleh dapat cheaper.

5. Pastu korang semai la pokok/benih.

6. Untuk baja, akak guna baja AB.
Boleh search FB, few seller ada jual.Akak cuma tambah air baja seminggu sekali.

Kaedah ni sesuai sangat la untuk orang yang rajin tapi malas macam akak.Lepas ni nak cari benih sayur pulak.

Sumber : Liyana Sulaiman


“Ayang Reda Abang, Akan Kuat Jaga Anak- Anak.” Isteri Kongsi Kronologi Suami Meninggal Dunia Lepas 26 Hari Demam!

Siapa sangka, dalam sekelip mata insan yang paling disayangi pergi buat selama-lamanya. 26 hari demam on off, akhirnya berita paling ditakuti adalah apabila doktor memberi perkhabaran suami tersayang menghidap kanser.

Lebih memilukan, Allahyarham bukanlah seorang yang tidak merokok, malah arwah cukup aktif dan sering bersenam. Namun Julai lalu, Allahyarham telah disahkan menghidap kanser pankreas di mana ia telah merebak ke paru-paru, hati, tulang belakang dan rusuk dalam masa yang teramat singkat.

13.07.20 – Doc buat Ultrasound kata nampak hati ada bleeding sikit dorang cuba contact any hosp yang boleh tolong sebab dorang takdak ubat. Tapi lewat petang doc datang balik cakap bleeding tu tak significant so dorang nak buat endoscopy find out primary or main house cancer dia apa. Esok tu habis procedure doc datang bagi tau dorang tak jumpa apa apa sign dari mana cancer dia datang. Then we decided move him to Sunway Med Center.

14.07.20 check in SMC. Terus kena masuk HDU sebab bacaan jantung tak cun. Esok nya lepas ultrasound doc cakap nothing serious boleh move ke ward. Doc pun terus buat tumor marker untuk other organ nak find out primary cancer dia. Tapi doc cakap Cancer hati pun include as one of his assumption sebab bacaan bilirubin terlampau tinggi.

16.07.20 doc run PET scan full body to still finding primary ca dia. Doc pun panggil bincang nak buat Chemo high dose 50 jam persession tp impact dia kalau dia tak free from infection and demam high risk sgt. Boleh bleeding otak, comma etc. Doc kata kalau tak buat chemo dia mungkin ada weeks ja. masa tu la terus rasa selfish nya aku nak push Sedangkan tau condition dia tak ok.

Masa tu keluar bilik doc duk lama termenung sorang sorang terus fikir. Tak pa la redha kan ja apa yg berlaku. Kalau memang takdak harapan biar la yang paling mudah. Doc pun bagitau dia akan get support from Doc Palliative untuk tolong dia recover and less pain. Dengar ja Palliative terus terduduk dan paham yang dia macam tak dak harapan. tapi he is really a fighter. He never give up. Luaran dia macam tak sakit langsung.
17.07.20 my birthday and it so different. He texted me he said he crying and sorry he cant remember my birthday . I told him i just want to see his smile at me. Masa nak keluar dari ward doc masuk dan doc kata Pet scan report dah keluar. It is Pancreas Cancer. Dah attack Lung, Hati, tulang belakang dan tulang rusuk. Allahu Another shock news to us.
19.20.20 tergerak hati nak bawak anak anak jumpa dia. Request kat nurse nak bawak turun dia kat bawah lobby sbb sorang ja boleh masuk tengok kalau kat bilik. Dia pun kata kawan sekolah dia nak mai. Dia nampak happy and macam tak sakit pun. Boleh layan semua orang macam biasa.
22.07.20 sepatutnya chemo harini tp demam dia still happened. hati dia start rasa pain doc start bagi morfin untuk less his pain. . Kalau tengok perut dia macam orang mengandung. Hati dia membesar dari size s ke xxxl. Dia start jadi mengantuk. Tapi dia tak tidor pun dia kata bila dia tidor nanti dia macam termimpi bini dia datang la. Anak anak dia datang la
24.07.20 akhirnya chemo start harini.

Semua infection berjaya kurang dan hilang. Hari ni tergerak Hati juga nak bawak satu family including bapak dia yang tak berapa sihat datang melawat dia sebelum chemo start. Alhamdulillah i managed to bring whole of his family member in a room. 1.30pm doc start chemo. He was really ok. 3 jam lepas tu tengah sembang dengan dia. Tetiba dia terbatuk. Pastu dia kata rasa nak buang kahak bagi la plastic cup kat dia dia ludah tengok seketol darah beku, terus panggil nurse.
Lepas tu dia keep batuk keluar fresh blood 1/3 cup jugak. Doc datang rescue nak kurang kan batuk n bleeding, buat xray etc. Lepas tu doc kata kena transfer ke ccu sebab perlu monitor dia. Lepas tu doc panggil. Doc tunjuk lung dia seminggu lepas vs hari ni. Ca dah merebak terlampau cepat. Bleeding could probably datang dari situ. Masuk bilik dia kata doc cakap apa. Bagitau ja. Cakap la cancer kat lung dah merebak teruk. Terus minta maaf kat dia.

Dia kata napa nak minta maaf, dia yg patut minta maaf tak dapat jaga kami dah. Terus cakap kat dia. Ayg redha abg. Kalau kata umur abg tak panjang insyaAllah ayg akan kuat jaga anak anak. Malam tu move CCU doc bagi stay teman dia. Dia ngadu depa kata tak boleh makan sbb takut bleeding lagi plus dia kena fasting esok nak masuk camera check bleeding tu dari mana..

Lepas tu dia kata dahaga nak air sejuk. Boleh tak ambik kan. Dia minum bersungguh. 2 botol kecik jugak dia minum. Dalam hati terdetik macam tanda orang nak p ja. Terus google. Lepas tu tanya kat dia ada nampak apa apa ka dia kata takdak la. Rupanya instinct tu betoi.
25.07.20 pagi tu nak procedure. Boleh masuk masa melawat ja. Balik la rumah dulu mandi semua dan datang balik 1pm. Masa tu adik dia ada teman dia. Doc kata bleeding tu takdak ape ape yg serious. Nanti nak transfer ke wad biasa balik. Dia suruh adik dia urut dia segala. Lepas tu dia cakap kat adik dia p ambik air sejuk coway kat dia. Bila adik dia patah balik ke bilik dia tengok doc dah ramai. Rupanya BP dia tertiba drop . Masa tu la sampai terus p bilik tengok dia, dia cakap jangan sentuh dia sakit. Allahuuu. Lepas tu doc panggil keluar nak cakap.
Doc kata BP dia dah naik balik tapi dia worry jatuh balik. Dia kata better panggil all families member datang. Kalau setuju dia boleh comma kan tuk buy time or make him sleep. Tarik nafas dalam dalam terus cakap kat doc takpe la doc kalau umur dia tak panjang i dah redha. Tak perlu nak koma kan i cant let him suffer in pain anymore. Then Doc was right, BP dia memang drop balik. Tapi dia still sedar. Doc cakap kita move ke ICU and allowed all ppls in to see him.
Dalam 30 min doc and nurse prepare dia kat ICU and bagi kami masuk. Kami Minta maaf semua. Ajar dia mengucap banyak kali dia ikut. Sebak rasa sebab tak percaya akhirnya benda paling ditakuti 3 minggu lepas betol betol jadi. Dia kata dia nak jumpa mak dia. Semua nya smooth sangat.

Cakap kat dia “abg sabar sikit ye mak dah nak sampai”. Bila mak dan anak anak sampai cakap dengan dia semua. Terus semua orang minta maaf kat dia jugak serentak. Dia siap cakap “sorang sorang cakap” . Dia still sedar sampai la nafas dia dah dekat dada. Allahu bila kalih ja tengok rupanya ramai sangat families and friends yang dah sampai and nak ucap selamat tinggal kat dia.
Ramai orang syg awak. Tengok la ramai orang datang tak putus putus sampai hari kebumi. 4.50pm he left us. Panggil nurse cakap dia macam dah takdak. Nurse kata can i call doc to check and declare.
Sy mungkin bukan isteri yang sempurna tapi sy beruntung ada suami yang sempurna buat sy. Walaupun sekejap tapi puas dapat jaga 3 mggu awak sakit. Terngiang ngiang awk ckp “abg rasa kuat bila ayg overnight sini, kekuatan tu luar biasa ” semoga kasih sayang kita kekal ke syurga.
PS : Mami buat coretan ni untuk Dahlia dan Lily baca satu hari nanti.
Muhammad Ashraq Salahuddin
04.04.86 – 25.07.20
Advance Pancreatic Carcinoma (Cancer)


Tak Ada Anak Yang Lemah, Ketahui Punca Dan Cara Atasi, Ikuti Pesanan Guru Ini. Deep!

Ramai ibu bapa impikan anak yang pintar akademik. Sudah sediakan ruang belajar dan buku latihan anak tetap tidak menunjukkan kecemerlangan.

Pelbagai tip parenting carian di ‘google’ menjadi habuan ibu ayah ini yang mengharapkan anak-anak berjaya. Namun tetap tiada perubahan.

Menarik dengan perkongsian seorang guru mengenai cara merangsang anak muridnya menjadi seorang menjadi cemerlang. Mungkin boleh jadi panduan untuk mendidik anak-anak.

Ikuti perkongsian seorang guru ini.

Cara bina Pelan Intervensi untuk bantu murid kuasai subjek

Ramai rakan yang bertanya saya pelan intervensi terbaik untuk bangunkan pengetahuan dan kebolehan murid.

1. Kenali punca masalah.

Kita akan jumpa beberapa masalah yang mungkin menjadi faktor utama murid tidak dapat kuasai kemahiran.
Cerita dari guru saya. Seorang cikgu Matematik Tambahan baru pindah. Hari pertama dia masuk ke sekolah berkenaan, benda yang dicari ialah peratusan markah murid. Daripada markah tersebut, dia memikirkan segala macam usaha untuk membantu, membina objektif dan kretiria kejayaan setiap kali PdPc. Dia Juga dapat mengesan punca masalah murid yang belum menguasai dan mula membina pelan intervensi.
Sebenarnya inilah kerja guru. Mencari jalan dengan cara yang betul dan smart, supaya ilmu yang kita sampaikan dapat dimanfaatkan untuk semua murid tanpa membazirkan peluang dan ruang yang ada.

2. Sediakan short list nama-nama Murid yang menjadi fokus utama.

Sebaiknya dalam jumlah yang minimum untuk satu pelan intervensi. Saya biasa gunakan 3-5 orang sahaja.

3. Merangka aktiviti, teknik, bahan pengajaran yang sesuai dengan keperluan anak-anak ini.

Di sinilah bermulanya inovasi. Bina teknik yang menarik dan bahan yang simple tetapi memudahkan tugas kita untuk pulihkan murid.
Banyak proses akan berlaku.. Try and error itu biasa, tapi percayalah setiap kali kita cuba, banyak penemuan baru yang kita jumpa. Seronok.

4. Ambil masa untuk bertemu murid fokus secara bersemuka.

Nyatakan hasrat untuk bimbing mereka, nak jadikan mereka menguasai subjek yang kita ajar. Biasanya bila saya jumpa secara personal murid-murid ini, mereka akan berterima kasih dan dari raut wajah mereka sangat menghargai usaha kita.

5. Masa itu emas, manfaatkan setiap ruang yang ada untuk bantu murid.

Waktu rehat saya ialah bersama dengan mereka. Santai-santai, sambil makan, sambil buat kerja lain mereka di sebelah.

6. Catat setiap pergerakan dan peningkatan yang berlaku.

Tak susah, tidak membebankan. Sekali kita mula, pasti kita akan sentiasa teruja untuk tahu perkembangan mereka.

7. Dokumentasikan setiap langkah, catatan dan pergerakan yang berlaku. Itulah pelan intervensi kita.

Cara bantu murid lemah

1. Syarat untuk berjaya bukan kerana pandai dan bijak, tapi kerana rajin dan usaha. Tak perlukan duitpun untuk push mereka, cukup dengan kata-kata semangat, puji-pujian dan tunjukkan bahawa kita hargai mereka.

2. Kita juga pernah menjadi sebahagian dari mereka. Pasti ada subjek yang kita tidak kuasai dan rasa susah. Masa tu kita hanya mengharapkan cikgu fahami kita, cikgu bantu kita, cikgu ajari kita dengan cara yang kita boleh terima dan kita akan rasa sedih bila disisihkan serta dianggap sebagai bebanan. Oleh itu lakukan seperti apa yang kita harapkan dari cikgu kita dulu.

3. Murid lemah adalah rezeki bagi saya. Kerana berusaha nak pulihkan mereka, saya cipta inovasi. Bila mereka dapat kuasai setelah berulang kali diajari , itulah nikmat paling besar yang Allah beri.

4. Tiada murid lemah, kita bukanlah sesiapa. Kerana ada mereka kita tahu sejauh mana kemampuan kita menguasai ilmu dan kemahiran pedagogi. Usah bangga dengan sijil dan DG yang kita miliki jika kemampuan kita belum betul-betul teruji.

5. Sentiasa beri harapan kepada anak-anak ini. Jangan sekali-kali menggunakan perkataan
” Awak tidak pandai”
“Awak tidak mampu”
“Awak tiada Harapan”
Tukarkan kepada…
” Awak belum pandai.. Nanti cikgu usaha sampai awak dapat”
” Awak belum mampu.. Insya Allah cikgu akan bantu”
” Awak adalah harapan cikgu… Jadilah orang hebat untuk Cikgu”
Kata-kata kesannya lebih hebat daripada sentuhan dan pukulan. Jika murid menerima kata-kata yang negetif, luka di hatinya sukar sembuh dan parutnya di bawa mati.
Kata-kata semangat mampu membuatkan mereka ceria dan yakin untuk berusaha. Ingat.. Syarat berjaya bukan kerana pandai tetapi rajin usaha.

6. Kita cikgu, sangat dekat dengan murid. Apa yang kita beri, itulah yang mereka bawa untuk meneruskan kelangsungan hidup juga hingga ke dunia akhirat. Alang-alang memberi, berilah yang terbaik.
Sesungguhnya… Kita bukan sesiapa tanpa mereka.

Selamat beramal sahabat semua.. Kita ada tujuan yang sama. Bina ladang pahala untuk bekal akhirat.

Kredit: Aminah Mat Yusoff Yusoff

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Begini Cara Menangani Masalah Angin Dalam Badan. Ambil Peduli Hal Ini.

Masalah angin merupakan masalah yang sering kita alami dan biasanya ia berpunca daripada aspek pemakanan serta sistem penghadaman. Perut senak atau kembung, kerap sendawa dan badan rasa berbisa membuatkan seseorang tidak selesa serta lesu, malah mungkin tertekan akibat masalah angin apatah lagi jika mempunyai kerjaya perlu berurusan dengan orang ramai setiap hari.

Masalah angin bagi kebanyakan individu mungkin tidak menjadi satu gangguan menjejaskan hidup manakala gejala yang dialami antara individu itu mungkin sama, tetapi punca sebenar masalah pula berbeza.

Masalah angin ini kebanyakannya berpunca daripada udara yang ditelan dan apabila seseorang dalam keadaan tertekan, mereka lebih kerap menelan udara tanpa disedari. Masalah ini disebabkan proses penghancuran makanan oleh bakteria di dalam usus besar yang tidak dapat dihadamkan sepenuhnya.

Gas yang dihasilkan ialah biasen, nitrogen dan ada kalanya methana. Ada beberapa kaedah rawatan bagi menyelesaikan masalah ini. Namun yang lebih utama ialah kesediaan kita untuk menukar jenis makanan yang dinikmati setiap hari terutama mengelakkan makanan berangin dan bergas, ambil ubat-ubatan dan cuba menahan diri daripada menelan udara terlalu banyak.

Kaedah perlu dilakukan penghidap masalah angin :

1. Menukar jenis makanan

Kandungan gas yang dihasilkan daripada makanan berbeza antara individu. Seseorang itu perlu memastikan jenis makanan khusus yang menyebabkan berlakunya masalah angin ini berdasarkan pengalaman masing-masing. Bagi sesetengah orang, makanan seperti keledek, nangka, cendawan dan teh menyebabkan angin, tetapi tidak pada orang lain. Sekiranya makanan itu dapat dikenal pasti, hindarkan daripada mengambil makanan itu.

Salah satu cara untuk membuang angin dalam badan ialah dengan pengambilan minuman halia. Halia merupakan petua yang paling mudah dan juga berkesan yang telah diamalkan sejak turun temurun lagi. Minuman halia telah pun dipelbagaikan pada waktu kini dan anda boleh menemui minuman halia yang berbentuk bikarbonat dan juga teh. Namun, ia adalah lebih baik sekiranya anda meminum minuman halia asli kerana ia lebih berkesan untuk membuang angin di dalam badan. Anda boleh meminum air halia yang dicampur bersama lemon dan madu untuk membantu masalah penghadaman anda.

2. Ubat-ubatan

Ubat-ubatan seperti antacid dan simethicone yang boleh didapati di farmasi dapat membantu mengurangkan masalah angin. Selain itu, enzim penghadaman seperti laktase membantu menghadamkan karbohidrat di samping membolehkan seseorang mengambil makanan yang biasanya menghasilkan angin.

3. Kurangkan menelan udara

Individu yang mengalami masalah sendawa yang kronik dinasihatkan supaya kurang mengambil gula-gula getah dan gula-gula. Anda dinasihatkan supaya mengunyah makanan secara perlahan-lahan dan tidak banyak bercakap ketika makan. Sekiranya pesakit memakai gigi palsu, dinasihatkan supaya berjumpa doktor gigi untuk memastikan ia sesuai dipakai.

4. Hindari makanan yang menghasilkan angin

Makanan yang mengandungi gula raffinose, fruktos, laktos dan sorbitol menghasilkan banyak angin. Raffinose terkandung dalam makanan seperti kacang yang mengandungi banyak gula kompleks manakala bunga kubis, kubis brussel, asparagus, brokoli dan kubis pula mengandungi fruktos.

Laktos ialah gula semula jadi yang terdapat dalam susu dan makanan mengandungi susu seperti keju dan aiskrim. Fruktos pula banyak terdapat pada bawang, buah pir dan gandum. Ia juga banyak digunakan sebagai pemanis dalam minuman ringan dan jus buah-buahan.

5. Urutan

Selain pengambilan ubatan yang sesuai bagi memberikan kelegaan, teknik urutan juga satu daripada kaedah yang dapat membantu rawatan masalah angin. Melalui teknik urutan yang betul, angin dalam badan seseorang itu mampu dikeluarkan dan ia pastinya memberikan kelegaan kepada orang yang mengalami masalah ini.

Teknik urutan yang betul mampu melegakan atau mengurangkan rasa kurang selesa individu berkenaan. Ada pelbagai jenis masalah angin yang biasa terjadi, antaranya ialah angin di badan, kepala, rahim, perut dan bawah bahu yang boleh menyebabkan seseorang itu berasa lesu dan mengalami kesakitan. Masalah angin sekiranya tidak dirawat atau diurut dengan betul bukan saja menyebabkan rasa tidak selesa malah boleh menjadi punca kesakitan atau bisa pada badan atau tempat yang bermasalah itu.

PENCEGAHAN DAN RAWATAN SAMPINGAN

Pengambilan makanan yang betul antara perkara yang perlu diberikan perhatian bagi masalah angin ini. Apa yang penting adalah kurangkan makanan pedas, berlemak dan minuman berkarbonat kerana itu akan menambah angin selain perlu pastikan minum air masak secukupnya.

Selain itu, amalkan makan buah terlebih dulu sebelum nasi dan minum air masak sebaik bangun tidur. Ini adalah antara petua untuk membantu pengambilan buah sebelum mula makan nasi selain minum air masak sebaik bangun daripada tidur juga antara kaedah yang dapat membantu mengurangkan masalah angin.

Kredit: Dr Zubaidi Hj Ahmad


6 Masalah Biasa Ketika Hamil, ‘Enjoy’ Detik Indah , Ibu Jangan Risau Ya!

Mengandung? Sesetengah daripada kita takut untuk kembali mengandung lagi gara-gara alahan dan pelbagai masalah atau simptom lain yang kembali bakal menyerang.

Bagi wanita yang mengandung anak sulung mungkin tidak biasa dan terkejut dengan kesemua masalah ini. Jangan terlalu risau, kesemua ini adalah perkara biasa dan bakal dilalui oleh semua ibu mengandung. Apa yang anda perlu lakukan adalah menikmati waktu-waktu indah selama 9 bulan ini.

Sembelit

Sehingga 50% wanita hamil menghadapi masalah ini. Sembelit berpunca daripada beberapa faktor. Antaranya akibat pengaruh hormon kehamilan yang melambatkan perjalanan usus, mungkin disebabkan kurang pengambilan air dan makanan berserat tinggi, pil zat besi dan juga tekanan rahim ke atas usus besar.

Untuk mengatasi masalah ini, wanita hamil harus meminum air sekurang-kurangnya 8 hingga 10 gelas sehari serta mengambil makanan berserat tinggi seperti bijirin, sayuran dan buah-buahan.

Buasir

Masalah buasir juga kerap berlaku apabila wanita hamil mengalami sembelit. Meneran semasa sembelit, batuk berpanjangan, hamil (saiz rahim yang membesar) memberikan tekanan ke atas bahagian rektum (usus besar) serta saluran vena padanya. Ini menyebabkan pengembangan vena tersebut dan disebut buasir.

Kadangkala ia boleh terjulur keluar seperti daging lebih ataupun berdarah (kebiasaannya darah sejurus selepas membuang najis, berwarna merah cerah dan tidak sakit). Sakit boleh timbul jika buasir mengalami gangguan bekalan darah.

Elakkan sembelit dengan mengambil minuman atau makanan yang bersesuaian. Elakkan juga mengenakan tekanan ke dalam abdomen. Jangan ambil ubat sembarangan sebaliknya dapatkan nasihat doktor sebelum mengambil ubat-ubatan. Bagi sesetengah kes, buasir dijangka hilang selepas kelahiran tersebut.

Pedih Hulu Hati

Hormon kehamilan menyebabkan lebih banyak asid gaster (asid di dalam perut) terhasil. Pada masa yang sama, hormon kehamilan juga menyebabkan perut lambat kosong. Tambahan pula, tekanan rahim ke atas perut juga boleh menjadikan keadaan semakin nyata.

Kesemua ini menyebabkan asid gaster naik memasuki saluran esofagus di bahagian atasnya dan menyebabkan rasa pedih hulu hati.

Bagaimanakah mengatasinya?

– Duduk tegak selama sejam selepas makan. Berkemungkinan anda memerlukan ubat-ubatan yang mengandungi antasid. Sekiranya masalah berterusan, dapatkan nasihat doktor.

– Kurangkan minuman sewaktu makan. Seelok-eloknya minuman diambil di antara waktu makan tersebut dan dikurangkan semasa makan.

– Makan dalam kuantiti yang kecil pada setiap kali tetapi kerap (contohnya daripada 3 kali sehari kepada 5-6 kali sehari).

Kekejangan kaki

Kebiasaannya masalah kekejangan kaki berlaku pada trimester kedua dan ketiga kehamilan. Hindari masalah ini dengan mengambil makanan atau pil tambahan kalsium dan mengambil makanan bersumber potassium seperti pisang, buah oren dan sebagainya.

Bengkak Kaki

Kebiasaannya berlaku pada kaki dan semakin nyata pada waktu awal malam setelah sehari berdiri/berjalan dan pada trimester ketiga kehamilan. Ia disebabkan tekanan kandungan yang mengganggu aliran darah daripada bahagian kaki ke dalam jantung.

Elakkan masalah ini dengan berbaring dan mengangkat kaki ke atas (melebihi paras jantung), mengiring sebelah kiri (bagi mengurangkan tekanan kandungan ke atas saluran vena utama).

Dapatkan nasihat doktor terutama jika anda mengalami edema pada keseluruhan badan (muka, tangan dan sebagainya) serta sebelum anda mengambil ubat-ubatan.

Keputihan

Ia lebih kerap dialami wanita hamil akibat perubahan hormon. Berkemungkinan ia adalah jangkitan kulat (candidiasis). Ibu hamil yang mengalami masalah ini perlu mengambil ubat anti kulat selepas mendapat nasihat doktor.

Masalah yang berulang atau berlarutan boleh diperiksa lebih lanjut dan diberikan ubat bersesuaian. Anda juga mungkin mengalami penyakit lain tanpa disedari seperti kencing manis dan sebagainya.


Bawa Bekal & Teman Suami Makan Dalam Lori, Tindakan Isteri Cantik Ni Raih Pujian Warganet!

Orang tua-tua dulu selalu pesan, nak jaga suami jaga perutnya dulu. Sibuk macam mana pun, kena ada masa untuk sediakan hidangan untuk suami dapat merasa air tangan isteri.

Berkongsi kisah berkenaan menyediakan hidangan untuk suami ini, seorang isteri iaitu Fatiha Mazlan  menyedari suaminya sibuk dengan kerja-kerja di luar untuk penghantaran barang hingga kadang-kadang tiada masa untuk dapat makan bersama.

Ekoran itu dia telah mengambil keputusan untuk memberi bekal kepada suaminya agar menikmati hidangan tengah hari dengan menu yang disediakannya.

Apa yang menariknya, Fatiha Mazlan berpakat dengan suaminya untuk bertemu di suatu lokasi dan memberikan hidangan untuk dinikmati oleh suami tercinta. Meskipun hanya makan di dalam kenderaan sahaja, namun momen tersebut cukup sweet dan mencuri tumpuan warganet.

Bekal Suami, Makan Dalam Lori

Menerusi rakaman video tersebut  yang dikongsikan di TikTok, dapat dilihat betapa teruja si suami melihat kelibat isteri dengan membawa bekal di tangan. Apabila dibuka bekas tersebut, tiga hidangan yang menjadi kegemaran suami disediakan oleh isterinya, iaitu sotong masak cili padi, masak lemak labu, ayam goreng serta ulam timun.

Jelas terpancar kebahagiaan di wajah suami yang dapat merasai keenakan hidangan yang disediakan oleh isteri tercinta. Berkali-kali si suami ini memuji isterinya dan sekali gus jelas dilihat betapa cerianya si isteri bila suami menghargai setiap apa yang dilakukannya itu.

Menjengah di ruangan komen, rata-rata netizen tumpang gembira melihat kebahagiaan yang ditunjukkan oleh pasangan suami isteri ini.

Bagus isteri dia, cantik, pandai masak x memilih pon suami keje apa. Respect awk sis

bukaan stakat untung dpt istri pandai masak. tp beruntung klaau dpt suami yg tak berkira klua duit beli bahan masak

Alhamdulillah kenyang somi awk bnyak pahala awk🥰

Awk mmbuka mata Saya la fatin.. awk cantik.. x kesah pun suami kje biase2 je.. Semoga Saya pun boleh jdik mcam

Geng isteri abang j&t hadir🤣❤

Alhamdulillah semoga kekal hingga ke jannah amin 🥰🥰🥰🥰🥰🤲🤲🤲🤲


“Jangan Kentut Di Hadapan Isteri”.- Ustaz Abdul Somad

Nampak biasa-biasa aje hal kentut ini. Tapi tidak semua suka ia ‘dilepaskan’ sesuka hati. Begitu juga dengan pasangan.

Jangan anggap pasangan suka perbuatan itu. Jika terlalu kerap kentut di hadapan pasangan, memang geram dibuatnya. Ia dianggap tidak sopan.

Walaupun ada satu kajian, menghidu kentut suami akan membuatkan peluang isteri untuk hidup lebih lama adalah tinggi.

Ini kerana, bau metana dan hydrogen sulfida yang ada pada kentut seseorang itu sebenarnya membantu mengubah fungsi enzim dalam badan anda mengurangkan penyakit-penyakit seperti Dementia.

Selain itu, kajian baru oleh Exeter University di England telah menjelaskan bahawa ia juga membantu dalam mencegah kerosakan mitokondria.

Nasihat UAS Buat Para Suami

Namun ini tidak bermakna suami sesuka hati berbuat demikian. Ini ditegaskan oleh penceramah terkenal dan berpengaruh di Indonesia, Ustaz Abdul Somad (UAS).

“Jangan kentut di hadapan isteri demi menjaga hati mereka,” demikian kata nasihat Ustaz Abdul Somad (UAS) buat semua para suami di dunia ini.

“RASULULLAH S.A.W TIDAK PERNAH MELAKUKAN HAL-HAL YANG MENJENGKELKAN AISYAH SEPERTI MEMAKAN SEJENIS MAKANAN IAITU MAGHAFIR YANG MEMPUNYAI BAU BUSUK KERANA ISTERI BAGINDA TIDAK MENYENANGINYA…

“Jadi, baginda bersabda tidak akan lagi memakan maghafir dan mengharamkan maghafir untuk dirinya sendiri,”jelas beliau.

UAS turut menjelaskan bahawa para suami perlu sentiasa melakukan perkara yang menyenangkan hati isteri sebagai salah satu rukun rumah tangga bahagia.

“Rasulullah sentiasa memanggil Aisyah dengan nama panggilan mesra. Kalau kita tidak mampu begitu, jangan sampa kentut di depan isteri,” katanya lagi.

INFO TAMBAHAN : 12 TIP SUAMI ISTERI BAHAGIA

1,Galakkan isteri tidur di atas lengan suami. Isteri yang penyayang akan berada di belakang bahu sebelah kanan suami ketika berjalan.
2.Jaga agar mulut dan badan tidak berbau agar suami sentiasa mahu berseronok dengan isteri.
3.Tukar gaya penampilan setelah beberapa ketika untuk mengelakkan jemu kepada pasangan.
4.Kreatif mencipta suasana yang harmoni dan tenang dalam rumah tangga.
5.Sekiranya ada pergaduhan atau pertengkaran, cuba ingat kembali kenangan manis semasa bercinta dan berbulan madu.
6.Kenangkan jasa dan susah payah isteri mengandung dan melahirkan anak.
7.Suami jangan tumpu perhatian yang berlebihan kepada dunia luar berbanding keluarga sendiri.
8.Sentiasa berlembut dari segi percakapan, layanan kepada pasangan dan pergaulan sesama ahli keluarga.
9.Isteri perlu berhias lebih kepada suaminya berbanding apabila keluar rumah.
10.Isteri perlu menjawab setiap pertanyaan suami dengan lembut.
11.Pasangan yang sudah berusia, terutama isteri jangan terlalu rapat dengan cucu, tidur dengan cucu dan tinggalkan suami tidur sendirian.
12.Sekiranya ada masalah, bawalah berbincang. Jangan bertengkar dan masing-masing menegakkan pendapat sendiri.


Tampil Berkebaya Serta Berkasut Sukan Di Pusat Penamaan Calon, Nurul Izzah Raih Perhatian

Suasana hari Penamaan Calon mendapat perhatian seluruh negara. Masing-masing tampil dengan cara yang tersendiri termasuk calon Pakatan Harapan (PH) kerusi Parlimen Permatang Pauh Nurul Izzah Anwar.

Apa yang meraih perhatian Nurul Izzah Anwar tampil di pusat penamaan calon Pilihan Raya Umum Ke-15 (PRU15) di Institut Kemahiran Tinggi Belia Negara (IKTBN), di sini dengan mengenakan kebaya dan berkasut sukan.

Gaya yang bersahaja dan penuh yakin melangkah membuatkan ramai memuji gaya Naib Presiden PKR ini.

Sambil melontarkan senyuman, anak sulung Presiden PKR Datuk Seri Anwar Ibrahim itu mengenakan kebaya berwarna biru ‘turquoise’ dan kain corak batik, sedondon dengan seorang pencadangnya.

Sementelaah, calon Barisan Nasional (BN), Datuk Mohd. Zaidi Mohd. Said tiba kira-kira pukul 9 pagi dengan diiringi lebih 300 penyokong manakala calon Perikatan Nasional (PN) daripada Pas, Muhammad Fawwaz Mat Jan tiba di pusat penamaan calon berkenaan pukul 9.05 pagi.

Muhammad Fawwaz yang berbaju Melayu berwarna biru diiringi lebih 200 penyokong yang melaungkan takbir sebelum bergerak ke dewan utama.

Pada PRU15 kali ini, Parlimen Permatang Pauh bakal menyaksikan pertembungan empat penjuru dengan masing-masing terdiri daripada calon parti BN; PN, PH dan Gerakan Tanah Air (GTA).

Sumber: Utusan


Petua Mujarab Guna Bahan Semulajadi Untuk Legakan Lutut Yang Sakit. Begini Perlu Amal!

Sakit lutut seperti satu masalah yang biasa dihadapi tanpa mengira usia, kadang-kadang berjalan terlalu lama di pasaraya pun boleh buat kita rasa sakit lutut. Itu belum lagi jika kerap melakukan aktiviti lasak seperti mendaki gunung, bersenam dan sebagainya.

Bagi meredakan rasa sakit di bahagian lutut tersebut, selain anda bolah dapatkan rawatan di klinik atau membeli ubat difarmasi, anda boleh juga amalkan petua ini untuk memberi keredaan pada bahagian lutut yang sakit.  Mana tahu serasi, bolehlah dicuba terlebih dahulu.

Petua Mudah Hilangkan Sakit Lutut

Bahan – bahan :

1 ketul halia
1 cawan air
Sedikit perahan jus lemon
Sedikit madu

Cara-cara:
Langkah 1 : Hancurkan 1 ketul halia. Kemudian masukkan halia yang dihancurkan ke dalam 1 cawan air

Langkah 2 : Masukkan air tersebut  ke dalam periuk dan didihkan selama 10 minit.

langkah 3 : Selepas 10 minit tapis air halia yang dididih tadi dan masukkan sedikit jus lemon ke dalam air halia. Kemdian masukkan juga 1 camca teh madu dan kacau hingga sebati.

Kemudian boleh dinikmati. Amalkan minum 2-3 cawan setiap hari sehingga sakit lutut hilang. Selamat mencuba.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Bertahun-tahun Simpan Tali Pusat 3 Orang Anak. Akhirnya Baru Tahu Cara Tu Tak Betul! Ini Perkongsiannya, Moga Bermanfaat.

Antara adat dan syariat mungkin masih ada antara ibu bapa hari ini yang keliru berkaitan cara terbaik mengurus tali pusat anak-anak hingga ada yang telah menyimpannya hingga bertahun-tahun lamanya.

Umumnya, kita sering juga mendengar ada orang berpesan agar simpan elok-elok tali pusat anak-anak dan sebaiknya disatukan agar hubungan antara adik beradik lebih akrab dan tidak bergaduh.

Namun adakah benar dakwaan ini dan diharapkan dengan perkongsian info daripada seorang ibu ini pada beberapa tahun lalu dapat kiranya memberi kesedaran buat kita andai masih keliru tentang hal tersebut.

Di sini turut disertakan rakaman video bersama Ustaz Azhar Idrus berkenaan hal itu. Jom semak.

“Hampir 5 Tahun Tak Simpan Dengan Betul”

Ni throwback Jumaat minggu lepas. Kesedaran dah ada dari bulan 5 bila dengar ceramah UAI, tapi tunggu pindah rumah sendiri baru nak tanam.

Ni dah 4 bulan lebih berpindah baru teringat nak simpan betul-betul.

Apa ni?

Tali pusat anak-anak. Dari anak first lagi Anak 1st dah umur 4 tahun 11 bulan dah. Sikit lagi nak masuk 5 tahun.

Rupanya tali pusat anak-anak ni, kena simpan dengan betul. Dan simpan tu bukan simpan dalam uncang atau botol atau sampul duit raya, tapi perlu DITANAM.

Makruh menyimpan tali pusat anak tanpa ditanam. Sunat disegerakan tanam.

Tanam macam biasa je, macam tanam uri. Saa bungkus dalam tisu je lepas tu tanam kat laman rumah. Nasib baik ada tanah 2 3 kangkang.

Sebab tali pusat tu, bila dah terpisah dari badan, sudah dikira sebagai bangkai. Dan makhluk-makhluk halus suka bangkai. Jadi kalau kita simpan dalam uncang, jadi magnet kepada makhluk-makhluk halus la nampak gayanya. Meremang betul, tapi benar.

Saa pun baru dapat kesedaran. Ikut orang lama-lama semua suruh simpan elok-elok kan, katanya boleh buat ubat (rendam dalam air dan bagi minum anak-anak) atau pun kalau simpan sama-sama semua adik beradik dalam 1 bekas, diorang jarang bergaduh.

Rupanya itu semua KARUT. Korang ingat lagi ke mana korang simpan tali pusat anak?

Jom ler kita pakat tanam tali pusat anak masing-masing.


Van Jenazah Ibu Hanya Dapat Lalu Depan Rumah, Seisi Keluarga Sebak Beri Lambaian Terakhir!

Pastinya terasa begitu berat ujian dan perit rasanya untuk ditanggung, andai orang yang tersayang ‘pergi’ tanpa kita boleh berada disisinya. Bahkan tidak boleh memberikan khidmat dan penghormatan terakhir untuk menguruskan jenazahnya, apatah lagi jika mahu memeluk dan menciumnya buat kali terakhir. Semuanya terhalang disebabkan pandemik Covid-19 berikutan semua antara kita perlu mematuhi prosedut Operasi Standard (SOP) yang ditetapkan.

Terbaru menerusi perkongsian di Facebook PahangKu Media, ada berkongsi video yang cukup menyentuh perasaan. Video tersebut memaparkan beberapa ahli keluarga berdiri di bahu jalan dalam keadaan sayu dan hanya mampu melambaikan tangan ke arah van jenazah yang diiringi kereta polis sebelum jenazah dibawa ke tanah perkuburan.

Lebih terasa sedih situasi tersebut, bila mana pasukan mengiringi van jenazah memperlahankan kenderaan  mereka untuk memberikan peluang kepada ahli keluarga melihat dari kejauhan sebagai penghormatan terakhir kepada jenazah.

Bahkan anggota polis dengan menggunakan pembesar suara turut memohon maaf kepada ahli keluarga dan memohon agar bersabar serta menyarankan agar sedekahkan al-Fatihah buat Allahyarham.

Rakaman video berdurasi seminit 22 saat itu turut kedengaran ahli keluarga menangis teresak-esak selain menenangkan antara satu sama lain yang hiba kerana tidak dapat menatap jenazah buat kali terakhir.

Malah, anggota polis yang menggunakan pembesar suara sempat memohon maaf dan meminta ahli keluarga bersabar serta sedekahkan al-Fatihah buat Allahyarham.

Seorang wanita, Norasma Tahir dipercayai anak kepada Allahyarham juga ada memuat naik posting mengucapkan terima kasih atas doa yang dikirimkan orang ramai.


Ibu-Ibu Cuba Amalkan Doa Dan 8 Petua Ini Jika Mahu Anak Mudah Bercakap Dengan Cepat.

Setiap anak memang mempunyai tahap pencapaian atau tahap perkembangan yang berbeza antara satu sama lain. Bukan hanya orang biasa, anak selebriti juga ada yang menghadapi masalah yang sama. Baru-baru ini, Wawa Zainal menerusi laman instagramnya meluahkan kebimbangan terhadap perkembangan anak sulungnya yang masih tidak bercakap walaupun sudah memasuki usia empat tahun.

Siapa tak risau kan kalau mempunyai anak ada masalah bercakap. Untuk mengetahui ciri-ciri anak tergolong normal atau anak yang lambat dalam bercakap boleh dikesan dengan melihat tanda aras kemampuan berbicara anak sesuai usianya secara beransur-ansur di bawah ini.

Usia 3 bulan

Pada usia sembilan puluh hari, bayi mula mengeluarkan suara-suara dari mulutnya. Tidak ada makna dari apa yang diucapkan olehnya. Ucapan-ucapan yang dikeluarkan ini boleh dikenal dengan sebutan “bahasa bayi”. Bayi di usia 3 bulan juga sudah mula mengenali dan mendengar suara Anda sebagai orang tua serta memperhatikan wajah Anda saat saat berbicara kepadanya.

Usia 6 bulan

Bayi pada usia ke-6 bulan sudah boleh mengeluarkan kata-kata yang terdengar lebih jelas, tetapi tidak mempunyai erti. Beberapa ucapan yang keluar semisal “ba-ba”, “pa-pa”, “ma-ma”, atau “da-da” akan sering kita dengar. Pada akhir usia enam bulan, anak sudah mampu bersuara untuk menunjukkan perasaannya ketika itu senang atau sedih, mata memandang ke arah yang menimbulkan suara, dan dia sudah boleh menoleh ke arah Anda.

Usia 9 bulan

Apabila usia mencapai sembilan bulan, bayi akan kenal dengan maksud kata “tidak” atau “ya”. Dia juga akan lebih banyak menggunakan nada suara.

Usia 12 bulan

Umumnya, anak sudah boleh bercakap “mama” atau “papa” dengan jelas dan mengikuti kata-kata yang Anda ucapkan. Apabila usia anak sudah satu tahun, dia sudah boleh mengenali ucapan berupa perintah seperti, “Jom, sini” atau “Lempar bola tersebut”. Anak juga boleh mengenali beberapa benda seperti boneka, buku, kasut, atau botol susu.

Usia 18 bulan

Kemampuan anak dalam mengulang kata-kata yang Anda ucapkan kepadanya sudah sangat baik. Dia juga akan bercakap sambil menunjuk ke sebuah benda atau bahagian tubuh yang Anda ucapkan. Di usia lapan belas bulan, anak sudah boleh mengucapkan kira-kira 10 kata dasar. Tapi ada beberapa kata yang tidak mampu diucapkan secara sempurna.

Usia 24 bulan

Dia sudah boleh berkomunikasi dengan menggunakan sekurang-kurangnya 50 patah kata yang telah mampu diucapkan. Anda sudah boleh memulakan tahap rangsangan perkembangan otak supaya kemampuan anak dalam bercakap semakin bertambah.

Usia 3 – 5 tahun

Pada usia lebih dari 36 bulan, perbendaharaan kata yang dihafal oleh anak akan bertambah banyak dengan cepat. Sebahagian anak-anak dapat mengingat kata baru dengan cepat. Mereka juga sudah boleh memahami arahan dari Anda meski banyak banyak kata, seperti, “Kemari, minum susu dulu”.

Berlanjutan sehingga usia empat hingga lima tahun, dia akan mengeluarkan perkataan lebih panjang dan boleh menggambarkan sebuah kejadian. Semakin lama dia menjadi boleh bercakp-cakap dengan orang lain dengan pemahaman yang cukup baik.

Perkembangan kemampuan bercakap setiap anak memang berbeza. Maka peranan orang tua sangat diperlukan untuk menyokong perkembangan ini. Petua agar anak cepat bercakap berikut boleh Anda amalkan untuk merangsang keupayaan berkomunikasi anak.

Dengar setiap kali akan mengeluarkan perkataan-perkataan. Meski tidak jelas sebutannya, Anda boleh mengulangi perkataan yang diucapkan anak. Tanyakan juga pada dia apa makna perkataan tersebut dengan wajah ceria dan penuh senyum. Tips supaya anak mudah bercakap ini perlu dilaksanakan dengan kesabaran.

Bercakap Sambil Bergerak

Ajak anak Anda belajar bercakap dengan cara menyeronokkan dan tidak membosankan. Anda boleh bercerita kepada anak dengan aktif bergerak dan wajah yang ekspresif. Kegiatan ini semakin lama akan meningkatkan pemahaman otak anak tentang ucapan dan ungkapan yang saling berkaitan.

Mengenalkan Objek Dengan Naratif

Agar otak anak dapat berkembang dengan cepat, juga termasuk keupayaan berkomunikasinya. Maka petua agar anak cepat bercakap yang boleh Anda lakukan adalah dengan mengenalkan suatu objek dengan naratif. Ini tidak sukar dilakukan.

Seperti contoh, Anda ucapkan: “(sebut nama anak) suka bermain bola sama mama”. Pastikan ketika mengucapkan kata “bola”, tangan Anda dengan jelas menunjuk atau memegang bola sambil menunjukkannya di depan anak. Ini akan membuat anak semakin kenal dengan banyak benda hingga keinginannya mengenal benda lain pun bertambah.

Kembali ke Masa Kecil

Anda harus boleh dicorakkan seperti anak-anak kecil pada umumnya. Ajak anak bermain, berpura-pura, atau membayangkan sesuatu (benda atau kejadian) untuk mengembangkan kemampuan bicaranya. Misalnya Anda boleh berpura-pura melakukan panggilan dengan telefon mainan.

Puji Perkembangan dan Jangan Remehkan Kebolehan Anak

Jangan lupa untuk selalu berikan pujian dan senyuman pada anak. Setiap kali dia berjaya mengeluarkan perbendaharaan kata baru atau mengikuti perkataan yang Anda ucapkan dengan baik, peluk dan kucup dia dengan hangat. Jangan pernah memandang rendah kebolehan anak.

Kurangkan Penggunaan Teknologi

Petua agar anak cepat bercakap ini lebih tepat untuk Anda sebagai orang tua. Teknologi harus dihadkan penggunaannya agar Anda lebih banyak masa untuk menyokong keupayaan bercakap anak. Jangan sampai Anda asyik duk senyum sorang-sorang di depan gadget, sedangkan anak Anda bermain sendiri.

Gunakan Bahasa yang Baik

Beri contoh yang baik, dari segi bercakap dan bertindak. Bahasa yang betul dan tab akan membuat anak tidak merasa takut untuk bercakap dengan kita. Jangan menjerit pada anak atau mengherdik atau menengking sekiranya mereka membuat kesalahan. Perbuatan ini hanya akan menimbulkan asdrasa takut pada anak untuk bercakap lagi dengan kita.

Do’a Supaya Anak Mudah Bercakap Dengan Cepat

قَالَ رَبِّ اشْرَحْ لِي صَدْرِي وَيَسِّرْ لِي أَمْرِي وَاحْلُلْ عُقْدَةً مِنْ لِسَانِي يَفْقَهُوا قَوْلِي

Di setiap usaha, harus disusuli dengan doa. Sebagai ibu bapa, Anda boleh cuba amalkan bacaan surah Toha, ayat 25 – 28. Bacakan ayat ini sebanyak 7 kali sebelum anak tertidur, lalu hembuskan ke mulut anak. Anda perlu rajin dan bersabar, semua akan dimudahkan oleh Allah pada waktunya.

Semoga petua agar anak cepat bercakap di atas boleh membawa fadilat dan kebaikan untuk Anda. Walaupun sekiranya ibu bapa sudah mengamalkan semua petua tersebut tetapi anak tetap lambat dalam bertutur, maka segera lakukan pemeriksaan ke doktor secepat mungkin. Boleh jadi ada kejanggalan pada anak.

Sumber: Petua Ibu


Ibu-Ibu Bermasalah Cara  Penjagaan Kulit Jenis Berminyak Yang Betul, Ikut Saranan Doktor Ini. Wajib Baca Ni!

Ada pelbagai jenis kulit sama ada  jenis berminyak, kulit kering dan ada yang kulit jenis kombinasi. Oleh itu, jangan ingat setiap kulit ini sama cara nak jaga. Begitu juga dengan pemilihan produk penjagaan diri.

Jom kita baca apa yang dikongsikan oleh Doktor Aris di Twitternya. Kali ini adalah mengenai penjagaan untuk kulit jenis berminyak.

Face serum juga penting untuk semua jenis kulit. Tapi bagi kulit berminyak jika boleh elakkan oily based untuk serum.


Hanya Tiupan Lighter Sebagai Pengganti Lilin, Sambutan Hari Jadi Kanak-kanak Ini Undang Sebak

Bagi seorang kanak-kanak, apa yang paling membahagiakan adalah sambutan hari jadi. Kerana pada hari istimewa ini, dia akan diraikan seperti puteri atau putera raja.

Dikelilingai mainan yang digemari serta pelbagai hidangan manisan berwarna-warni dihidangkan utuk meraikan hari tersebut.

Malah simbolik bagi setiap majlis kelahiran iaitu tiupan lilin di kek menjadi detik terbahagia dalam diri mereka lebih-lebih lagi jika rekabentuk kek tersebut dihias menyerupai animasi atau kartun kegemaran mereka.

Sebab itulah ramai ibu bapa sanggup berhabisan ratusan ringgit untuk menempah kek khas bagi majlis anak-anak mereka.

Namun situasi ini amat berbeza bagi seorang kanak-kanak perempuan yang tidak dapat menyambut hari lahirnya dengan kek ataupun dikelilingi hiasan kartun kegemarannya.

Hanya yang mampu untuk meraikan hari bersejarah dalam hidupnya itu adalah tiupan lilin dari pemetik api sambil rakan-rakan menyanyikan lagi ‘Selamat Hari Jadi’ kepadanya.

Walaupun tidak ada kek, kelihatan kanak-kanak itu tetap tersenyum gembira apabila meniup pemetik api itu.

Situasi ini telah meraih simpati dari ramai warganet kerana merasakan kanak-kanak tersebut haruslah menikmati hari terindahnya itu dengan sesuatu yang digemarinya.

Apabila melihat ke ruangan komen, rata-rata warganet tidak dapat menahan air mata dan sebak mereka kerana kesian dengan kanak-kanak itu.

[MESTI BACA]


“Tak Sampai 5 Minit Pun” – Ibu Ni Kongsi Cara Mudah Nak Buka Akaun Tabung Haji Untuk Anak

Alangkah bagusnya untuk anak-anak kita andai semasa kecil lagi sudah mempunyai akaun Tabung Haji dan lagi bagus jika ada rezeki lebih kita daftarkan haji terus. Ini bukan apa, tahu-tahu sahajalah jika lambat daftar haji itu bermakna bertambah lama lagi lah perlu menunggu.

Sebab itu, elok kiranya dibukakan akaun tabung haji dan sekali gus daftrakan haji seawal usia kanak-kanak.

Buat anda yang ingin tahu cara buka akaun tabung haji, bolehlah rujuk sepertimana yang dikongsikan oleh Puan Areefah Ahmad ini.

Betapa mudahnya cara yang dikongsikan. Rupanya sekarang ini kita tidak perlu pun  ke kaunter untuk membuka akaun tabung haji.

Ini perkongsiannya.

“Baru lepas bukak akaun baby secara atas talian, kemudian sekejap ke pegi activate di cawangan.”

2. Pilih ‘pembukaan akaun kanak-kanak’ macam dalam printskrin 1. Isi details lengkap dan submit.

3. Once dah siap hantar, akan terima emel pengesahan.

4. Pergi ke cawangan yang dipilih, bawa
– Surat beranak anak & salinan
– MyKid anak & salinan
– IC pendaftar (ibu/bapa) & salinan
– Deposit akaun pembukaan (Minima RM10, dan kalau RM1,310.00 boleh terus daftar haji)
* bagi baby yang lahir 2021 dan tak ada MyKid lagi, just bawak surat beranak je.

5. Daftar di kaunter, siap.

Tak sampai 5 minit pun untuk dia sahkan dokumen.
Semalam buat di IFIC – Islamic Financial Services Center, Putrajaya tak ramai orang pun. Laju je. Boleh walk-in.

Boleh check status dan akaun anak dalam apps thijari tu jugak macam dalam printakrin 2.
Doakan ayah, bonda dan Afya ada rezeki untuk tunaikan haji inshaAllah.

Sekarang dah tak dapat buku akaun TH. Kalau tengok dekat resit no giliran tu, ada tulis senarai bank yang boleh linked dengan TH. So untuk cash in or cash out boleh guna bank-bank yang dalam senarai (Bank Islam Malaysia Berhad, Bank Rakyat, Maybank, CIMB Malaysia)

Untuk linked kan ke Maybank2u, bukak maybank2u.com.my > apply > services > Link Tabung Haji Account.

Nak tengok jumlah duit dalam akaun boleh tengok bahagian wealth.

Untuk transfer online, tekan pay & transfer > tabung haji.

* boleh buat dekat website sahaja, takleh guna apps


“Ramalan Doktor Jadi Kenyataan.” Bakal Isteri  Hidap Ketumbuhan Ovari  ‘Pergi’  Lepas Hampir Sebulan Bertunang

Andai itu takdirNya, takkan lambat atau awal walau sesaat pun kalau itu sudah ditentukan. Baru-baru ini tular satu kisah pasangan yang mengikat tali pertunangan disaat si gadis menghadapi penyakit kronik.

Malah doktor ketika itu tidak lagi mampu berbuat apa-apa dan mengatakan si gadis hanya mampu bertahan selama dua minggu sahaja lagi. Sedih, pilu dan pelbagai lagi rasa tidak mampu diungkapkan oleh kelarga mahupun tunang tersayang. Namun mereka tetap cekal dan kuat semangat untuk melihat dia kembali sembuh.

Namun, mati itu pasti, Nur Jannah Jahari, 19 yang baru sahaja bertunang dengan pasangannya Mohamad Aidil Haiqal Noraman, 20 telah pun menghembuskan nafas yang terakhir pada 24/9/2019.

Nur Jannah telah melakukan pembedahan pada 12/9/2019. Ketika itu doktor yang merawat memberitahu bahawa ketumbuhannya sudah pecah dan mulai merebak ke bahagian perut perutnya.

Jannah sebelum itu dilihat menunjukkan perkembangan positif selepas pembedahan dan sudah mampu duduk serta berborak dengan ahli keluarga lain.

Namun, dua hari lepas, dia mulai tidak sedarkan diri dan kondisinya semakin teruk dan akhirnya menghembuskan nafasnya yang terakhir. Berita pemergian Jannah telah dikongsikan oleh salah seorang ahli keluarga menerusi akaun Twitter.

Ramai yang melahirkan rasa simpati dan mengucapkan takziah kepada tunang dan juga keluarga arwah.


‘Ayah Penoreh Getah, Ibu Cleaner.” Terlantar Sakit Kanser Limfoma Tahap 4, Gadis Ini Perlukan Darah B+ Atau O Untuk Teruskan Hidup.

Berat mata memandang berat lagi bahu yang memikul. Siapa sangka, anak yang dahulunya sihat kini terlantar sakit tidak bermaya.

Luluh perasaan ibu dan ayah bila mengetahui anaknya menghidap Kanser Limfoma tahap empat. Kehidupan yang serba kekurangan menyebabkan keluarga ini semakin dihimpit kesusahan.

Itulah situasi yang dihadapi ibu dan bapa kepada gadis berusia 21 tahun ini, Nur Farahannis Hasdee, namun mereka tidak putus asa dan berhempas pulas bekerja memastikan rawatan terbaik kepada anak gadisnya itu.

Mungkin ini merupakan dugaan terbesar buat ibu dan bapa Farahannis yang perlu ditempuh dalam meneruskan kehidupan. Ibunya hanyalah seorang cleaner manakala bapanya seorang penoreh getah.

Jarak rumah dan hospital kira-kira 70 Kilometer menyebabkan suami isteri ini terpaksa berulang alik dari rumah mereka di Sik ke hospital di Alor Setar. Allahu hebatnya dugaan buat mereka.

Meskipun mereka menaiki kereta untuk ke hospital namun kenderaan tersebut sentiasa mengalami masalah selain sejak kebelakangan ini kesihatan ayah Farahannis juga terjejas sekaligus pendapatan mereka sekeluarga hanya bergantung kepada si ibu

Anak kedua daripada tiga orang adik-beradik itu kini sedang tenat dan terlantar di Hospital Sultanah Bahiyah, Alor Setar Kedah. Malah ketika ini dikhabarkan Farahannis memerlukan darah jenis B+ atau jenis O kerana palet darah nya kembali 0.

Difahamkan Nur Farahannis dibantu oleh pihak Jabatan Kebajikan Masyarakat dari sudut kos perubatan. Bagaimanapun  ibu ayahnya masih perlu menanggung beban membaiki kos kereta yang sering kerosakan, kos sara hidup sekeluarga selain juga kos minyak kereta untuk berulang alik dari Sik ke Alor Setar.

Atas rasa simpati dan perikemanusiaan, Noorhafizah Ramli di facebook telah memuatnaik perkongsian ini bertujuan meringankan beban keluarga Farahannis. Selain memaklumkan keadaan Nurfarahannis yang sedikit sebanyak menyukarkan lagi ibu dan ayah gadis tersebut untuk menjalani kehidupan

Bagi anda yang ingin meringankan beban keluarga ini boleh lah berbuat demikian di Bank Simpanan Nasional ini : 02115-4100011046-5 atas nama Shaharom Bt Che Amin (Ibu).


Bibir Hitam, Kering & Merekah, Rawat Dengan 3 Cara Mudah Ini!

Bibir hitam, kering dan merekah tiga masalah kecil tapi mengganggu penampilan wanita. Bila melihat bibir hitam tangan pula mula ‘gatal’ mencabut kulit kering yang mengelupas. Mulalah luka-luka pada bibir. Belum lagi bibir yang merekah menambah rasa pedih dan sakit terutama ketika makan mahupun minum.

Ramai yang menggunakan pelembap untuk merawat masalah ini tapi tidak semuanya berhasil. Tidak semua pelembap bibir dapat mengatasi masalah bibir kering, apatah lagi menghilangkan masalah bibir yang kehitaman akibat memakai lipstik. Dalam hal ini anda mungkin perlu menggunakan kaedah rawatan semula jadi dengan cara berikut.

Madu

Sapukan dengan rata pada bibir setiap kali sebelum tidur. Biarkan semalaman. Bersihkan keesokan pagi sambil mengurut perlahan pada bahagian bibir. Amalkan tiga kali setiap minggu.

Lobak merah

Lobak merah segar boleh digunakan untuk merawat bibir kering. Parut sedikit lobak merah dan ambil airnya. Minum air perahan lobak merah tadi. Hampasnya boleh digunakan untuk disapukan pada permukaan bibir.

Minyak badam

Kandungan serat, protein, vitamin A, kalsium dan juga zat besi pada minyak badam membantu mengatasi bibir merekah. Sapukan minyak badam yang dicampur madu pada bibir sekali setiap hari sebelum tidur.

Selain kaedah di atas, masker ini sesuai dipraktikkan. Ia cara paling selamat merawat bahagian bibir yang diketahui sangat lembut dan sensitif.

Ia boleh diamalkan setiap hari. Tiada kesan sampingan bahkan tidak memudaratkan jika termasuk di dalam mulut atau termakan.

Bahan-bahan:

30 gram gula tebu organik (dikisar)

10 ml ekstrak prun

5 ml madu

5 ml minyak zaitun

0.5 ml minyak vitamin E

Cara membuat:

Campurkan kesemua bahan-bahan di atas dan kacau sebati.

Ambil sedikit sahaja menggunakan jari dan ratakan pada bibir.

Urut perlahan pada bibir dalam turutan membulat selama satu hingga dua minit

Kemudian bersihkan dengan tuala yang telah dibasahkan.

Simpan lebihan skrub dalam bekas yang sesuai.

Tip:

1.    Skrub ini boleh digunakan dalam tempoh tiga hingga enam bulan (jika dibuka bekasnya) dan jika tidak dibuka ia boleh digunakan dalam tempoh lapan bulan hingga setahun.

2.    Fungsi madu adalah untuk memerahkan kembali bibir manakala prun pula berfungsi untuk merawat bibir pecah.

3.    Selain prun, ia boleh digantikan dengan delima. Delima berfungsi untuk memerahkan kembali bibir.


Wanita Perlu Lebih Bersedia Bila Melangkah Usia 40an, Ini Yang Seharusnya Wanita Perlu Buat!

Menginjak usia akhir 30an dan meniti usia 40an dirasakan satu cabaran baru buat semua insan bergelar wanita. Namun janganlah takut dengan usia ini.

Usia hanyalah sekadar angka yang tidak memberi apa-apa maksud secara lahiriahnya. Namun menjelang usia ini, apakah pencapaian mahupun kejayaan yang dicekapi.

Sebagai wanita periksa apa anda perlu buat dan kena ada bagi memastikan anda menikmati hidup yang selesa, sempurna dan tenang di usia ini? Lima perkara ini perlu buat.

Jaga Pemakanan
Pemakanan paling penting. Janganlah lagi makan sebarangan makanan yang tidak sihat. Air bikarbonat mahupun makanan tinggi lemak sebaiknya dikurangkan. Semakin umur meningkat semakin sukar untuk mengekalkan berat badan ideal. Risiko untuk pelbagai penyakit juga makin mudah. Tukar sahaja pada menu ringkas seperti rebus dan panggang. Itu sudah memadai.

Simpanan Hari Tua
Simpanan bukan bermula daripada usia ini. Sebaiknya mulakanlah dengan serius sejak muda lagi dan menjelang usia ini, anda sudah mampu untuk hidup tenang dengan wang simpanan yang sedia ada. Namun tidak salah jika anda memperuntukkan lebih serta lebih serius lagi menjelang usia ini. Lupakan pada aktiviti yang tidak mendatangkan faedah dan membazir.

Pendapatan Sampingan
Ada orang yang sudah memulakan pendapatan sampingan ini sejak dulu lagi. Tidak salah jika anda baru berjinak-jinak untuk memulakannya sebagai persediaan hari tua anda. Berniaga atau membuat pelaburan jangka masa panjang adalah salah satu jalan terbaik. Mulakan sekarang!

Elak Kemurungan
Sebaik-baiknya elakkan sama sekali berlaku kemurungan dalam usia ini. Kesan emosi yang tidak sihat, kemurungan dan sebagainya akan hanya mendedahkan wanita kepada penyakit dalaman seperti kanser dan sebagainya. Elakkan.

Menikmati Hidup
Nikmatilah hidup ini dengan penuh gembira bersama suami dan anak-anak. Bebanan kerja sememangnya tidak pernah akan habis. Berusahalah untuk mencari ruang bersama mereka dan nikmatilah masa bersama sepuas-puasnya.

Ilmu Di Dada
Tidak terlambat rasanya untuk anda memperlengkapkan diri dengan sedikit kemahiran diri sebagai bekalan hari mendatang. Mungkin belajar menjahit atau sedikit ilmu masak memasak sangat relevan untuk dunia bisnes hari ini. Kena cuba!

Kena Cantik
Paling penting dalam usia ini anda harus tampil cantik. Cantik bukan bermaksud harus mengenakan pakaian baru dan up to date sentiasa. Cukup hanya tampil kemas dan sedikit keyakinan diri setiap kali mengenakan pakaian yang dipilih. Itu sudah memadai.


“Ini Lah Lelaki Yang Aku Tak Salah Pilih!” Bersemut Ucapan Hari Jadi Yana Samsudin Buat Suami

Dah jadi kebiasaan masa kini bila tiba hari kelahiran orang yang tersayang, rata-rata gemar berkongsi rasa dan abadikan kenangan di sosial media masing-masing. Tidak ketinggalan buat pelakon Yana Samsudin yang turut berkongsi isi hatinya buat suami tersayang yang juga seorang pelakon, Fadzil Zahari.

Sambil menyatakan rasa terima kasih kerana menerima dirinya sebagai seorang isteri, Yana turut berkongsi keperibadian baik suami terhadapnya.

Assalamualaikum… lama tak karang panjang panjang. Ni khas untuk suami ku, sempena ulangtahun kelahiran nya.

Kepada #EnKetuaRumah sedikit penghargaan terima kasih nak di ucapkan,

Memang berbelas tahun lepas , saya ragui keikhlasan dia nak memperisterikan saya, macam macam dia cuba buat untuk yakin kan hati ini , tapi masih jugak tak pedulikan perasaan dia tu.

Jiwa nya besar , orang nya baik hati, rajin beribadat, tak suka menipu , soft spoken, tak janji manis tapi terus buat, kerja keras nya tinggi , tak pernah dengar dia mengeluh, walaupun projek kerja yang dia dapat untung sangat kecil seperti beratus ringgit sahaja ( saya yang bising 🤭 dia lek je) tapi dia buat juga sehabis baik jugak. Diam je , tak mengeluh. Cuma cakap kata rezeki Allah , Alhamdulillah.

Bukan nak puji sangat dia ni, tapi tu lah hakikatnya. Dia ni seorang yang tak pernah abaikan apa apa depan mata. Rajin bantu isteri , buat kerja rumah dan jaga anak.

Kenal dari tak kerja…

Dah kenal dia dari tak kerja ke kerja biasa je gaji rm1k naik kancil manual mak dia punya , kadang tak ada pendapatan, sampailah pandai tulis skrip Alhamdulillah skrip dia yang meletop letop rm12 juta . Tu lah yang nak di higlight kan kesungguhan dan tak kenal erti putus asa dia ni. Degil ya kat situ…

Sifat penyayang dia tu jangan cakap lah, dengn anak anak isteri, dengan mak ayah dan adik beradik dia tu aduhai….. love sangat lah..

isteri minta tolong tak pernah say “No” kecuali dia memang takda outstation, tu pun dia mesti hantarkan orang lain untuk bantu tengok kan.

Sama lah nak pergi haji, saya cakap kat dia saya minta tolong dia ikut untuk tengok kan abah sebab saya akan jaga mak, dia setuju nak tolong jaga. Sampai habis dia tolong kami tak tinggal kan kami langsung, semuanya pergi bersama sama stick together.

Masih ingat moment dia kat Padang Arafah, dia tolong bawa barang barang kami berempat dengan beg tarik berat tu, dengan cuaca yang panas terik lit lit tu. Dia jalan kat belakang kami sebab tak nak kami tercicir , saya kerap toleh dia kat belakang, dia balas senyummmmm je dengan pandangan cinta..

“Ini lah lelaki yang aku tak salah pilih! Terima kasih Allah..”

Awwwwwww… masa tu dalam hati menjerit “Ini lah lelaki yang aku tak salah pilih! Terima kasih Allah kerana masih segar kan cinta kami sehingga hari ni ” kalau korang nak tahu , nak mengerjakan haji ni perlukan tenaga dan emosi yang sangat kuat. Lagi lah menjaga orang orang tua.. Yang pernah lalui akan faham maksud saya. Dengan rezeki Allah mudahkan segala galanya.. kami bahagia sangat di sana.. 😍

“Syukur Ya Allah hadirkan pemimpin keluarga ini dan terima kasih juga sayang kerana masih setia disisi,sentiasa menghiburkan dan tak jemu melayan karenah kami sekeluarga”

Selamat hari lahir yang ke 38 tahun sayang ku @FadzilZahari , hanya Allah yang mampu membalas segala kebaikan yang sayang dah lakukan kepada kami. I doakan supaya sayang di berikan rezeki sahabat, kesetiaan, kebahagian, kesihatan , pendapatan yang mencukupi serta di mudahkan segala urusan ketika menjadi seorang Suami , Ayah , Anak & Adik abang. Semoga Allah berikan ganjaran Syurga atas segala nya , semoga i akan menjadi pilihan sebagai bidadari syurga buat u nanti sayang.. jangan lupakan i 🥹
-YS ..


Susah Hati Tengok Paha Dah Macam Drumstick? Cepat Amal Teknik Ni Kalau Nak Kecilkan!

Wanita dan kecantikan berpisah tiada! Itulah hakikatnya. Lantaran itu kebanyakan wanita begitu mengambil berat dalam bab penampilan. Bukan sahaja memberi tumpuan khusus pada kecantikan wajah, malah menjaga dan memastikan agar memiliki kaki yang langsing dan sekali gus bentuk paha yang kecil.

Kesempurnaan ini akan menjadikan wanita menjadi lebih berkeyakinan dan menawan bila melangkah. Malah tidak hanya alasan itu semata-mata, turut terkesan bila memiliki paha yang kecil adalah menjadikan pergerakan lebih lancar dan pantas.

Atas alasan ini jugalah ramai wanita berusaha untuk kekalkan bentuk paha yang ideal. Selain bersenam, amalan pengambilan herba juga dikatakan dapat membantu. Ini sebagaimana yang diamalkan oleh Norliza Mohd Salleh dengan  minum air rebusan jintan. Nak tahu bagaimana penyediaannya, jom kita semak.

Rebusan Jintan

Bahan-bahan:
Jintan Manis -2 sudu besar
Air – 1 liter air

Cara- cara:
Direbus jintan manis bersama 1 liter air selama 30 minit dengan api sederhana kecil.

Minum secawan pagi dan secawan malam, selepas makan. Diminun setiap hari, selama sebulan. Ulang-langkah rebusan sehingga memenuhi keperluan uolls.

Juga membantu:
▫Buang angin badan
▫Masalah mulut berbau
▫Kurangkan selera makan
▫Tingkatkan metobolisma
▫Cuci usus
▫Sakit-sakit sendi
▫Kolestrol
▫Tambah darah
▫Gemok air
▫Banyakkan susu badan

Sumber : Norliza Mohd Salleh


Ibu Ayah Kena Tahu Disiplinkan Anak Bangun Pagi. Begini Caranya.

Sebenarnya pelbagai ragam anak yang merunsingkan mama. Salah satunya pasti masalah untuk kejutkan anak bangun pagi.

Ada anak yang tidak sudah-sudah mengadu penat dan mengantuk apabila dikejutkan. Tidak kurang juga sengaja berdegil kerana sayang meninggalkan rutin bangun lewat dan peluang menonton rancangan kartun atau bermain gajet hingga lewat malam.

Di rumah kami, tidur selepas subuh adalah satu kesalahan. Anak-anak pada hari cuti sekolah biasanya pergi main di taman menikmati zat matahari pagi.

Walaupun saya tak pernah kerja makan gaji, tak ada boss dan tak perlu pergi ofis, setiap hari macam hari cuti, tapi saya tak benarkan diri sendiri tidur selepas subuh. Alhamdulillah hidup tenang, sihat mental dan fizikal.

Tip paling utama untuk tidak tidur pagi ialah tidur awal pada malam hari. 10.30 malam anak-anak mesti dah tidur.

Orang yang tidur pagi badan akan jadi lesu, otak blur, nafas berbau, muka kusam. Sangat rugi. Nak hidup bahagia janganlah tidur pagi. Morning people are successful people.

Dalam pada itu, warganet turut berkongsi pengalaman menjadi ‘morning people’.


“Anugerah Terindah Dari Allah. Lahir Seorang Khalifah Kecil Ummi.”  Bekas Isteri Da’I Farhan Selamat Lahirkan Anak Lelaki

Pendakwah sensasi, Da’i Nik Ahmad Farhan baru-baru ini mencetuskan kontroversi apabila kisah perkahwinan dengan isteri keduanya di Tanah Suci, Makkah ternyata mencuri tumpuan netizen baru-baru ini. Rata-rata melahirkan rasa marah dan kecewa apabila pendakwah itu mengambil keputusan menceraikan isteri pertamanya yang ketika itu sedang sarat mengandung anak kedua mereka.

Terbaru, menerusi status yang telah dimuat naik oleh bekas isteri Da’i Farhan, Fatin berkongsikan berita dia selamat melahirkan anak keduanya semalam.

memuat sekeping gambar bayinya, dalam perkongsian tersebut, dia telah memberitahu telah melahirkan bayi lelaki yang lahir pada tanggal 5 Januari 2020.

Alhamdulillah anugerah terindah dr Allah Yang Maha Esa.. Lahir seorang khalifah kecil ummi… 😍
.
Semalam spend Time sepenuhnya dengan kakak..

.
Rupanya adik nak lahir melihat dunia hari ni.. Alhamdulillah Berkat doa semua. Semua dipermudahkan..
.
5/7/2018 genap umo kakak setahun 6 bulan

5/1/2020 lahirlah adik fariha 😊

Assalamualaikum semua,
Doakan saya ye semoga saya sentiasa sihat & sentiasa dlm lindungan Allah.. Amin

Dalam pada itu, Dai Farhan turut berkongsi berita yang sama dengan memuatkan sekeping gambar bersama bayinya itu.

Alhamdulillah, slmt melihat dunia putera walid & ummi..moga hidup dlm kebahagiaan, sukses selalu, Barakah dunia akhirat..aamiin ❤🤲..syukran ummi, smoga dirahmati diberkati Allah swt✨


Genggam Ijazah Sarjana Pada Usia 43 Tahun, Zed Zaidi Buat Ucapan Khas Untuk Isteri & Anak!

Nak timba ilmu ni tak pandang dek umur, dalam Islam pun tidak meletakkan had dan menggalakkan kita untuk menuntut ilmu.

Sesuai dijadikan inspirasi buat golongan muda, pelakon dan juga Presiden Persatuan Seniman Malaysia (Seniman), Zed Zaidi menggenggam ijazah sarjana pada usia 43 tahun.

Zed Zaidi atau nama lengkapnya Rozaidi Abdul Jamil, 43, yang melanjutkan pelajaran dalam bidang pendidikan di City University Malaysia, telah memuat naik foto upacara bermakna yang turut dihadiri isteri, Natalia Datuk Mustafa.

“Akhirnya selesai segala cabaran dan ujian untuk menghabiskan pengajian ini.

“Terima kasih kepada isteri, anak, keluarga dan pensyarah yang banyak memberikan kata-kata semangat untuk menghabiskan Ijazah Sarjana Pendidikan Kepimpinan dan Pengurusan (Masters of Education Leadership and Management).

“SEMOGA APA YANG SAYA LALUI MENJADI MOTIVASI KEPADA MEREKA YANG INGIN MENYAMBUNG PELAJARAN KE PERINGKAT LEBIH TINGGI,” tulisnya di ruangan kapsyen.

Sedikit info, beliau sebelum ini memiliki Diploma Sains Komputer dari Universiti Putra Malaysia, Ijazah Sarjana Muda Pentadbiran Undang-Undang dari Universiti Teknologi MARA dan Ijazah Sarjana Muda Komunikasi dari Universiti Utara Malaysia.

Pada 2016, bapa kepada tiga cahaya mata ini menerima pingat Kesatria Mangku Negara (KMN) sempena hari keputeraan Yang di-Pertuan Agong ketika itu, Tuanku Abdul Halim Mu’adzam Shah.

Meninjau di ruangan komen, rata-rata pengikutnya mengucapkan ucapan tahniah atas kejayaan yang dikecapinya. Malah, ada juga yang menjadikan kejayaan yang dicapai ini sebagai inspirasi bagi diri mereka.

Sumber: Instagram Zed Zaidi


Hos Getah Pun Perlu Dibersihkan. Jika Tak Buat, Hakikatnya Penuh Berlumut!

Perasan atau tidak walaupun setiap hari kita akan melakukan kerja-kerja membersihkan rumah seperti menyapu sampah, mop lantai, cuci pinggan mangkuk dan sebagainya tapi ada satu perkara yang kadang-kadang memang tidak terlintas pun di fikiran kita untuk membersihkannya.

Jadi apa kata anda cuba lihat hos getah yang sering kita gunakan untuk pelbagai tujuan. Pernah tak terfikir untuk mencucipaip getah tersebut terutama pada bahagian dalamnya bagi memastikan air yang disalurkan adalah bersih dan selamat untuk digunakan?

Sebenarnya jika anda potong sedikit getah tersebut dan apabila dibelah dua, anda tentu terkejut melihatnya. Penuh dengan lumut dan menjijikkan. Oleh itu, ada baiknya saluran getah tersebut dicuci agar air yang dialirkan adalah air yang bersih dan bebas lumut. Nak tahu bagaimana caranya, jom teliti satu persatu!

TIP CUCI HOS GETAH

Bahan-bahan:

Span cuci pinggan

Cara buat :

2. Gulung span tersebut dan masukkan pada bahagian hujung paip getah.

3. Kemudian bahagian pangkal paip getah dipasang pada kepala paip dan pastikan diketatkan sepenuhnya agar tidak tercabut apabila air di pasang.

4. Buka paip sepenuhnya agar air dapat mengalir dengan deras.

5. Seterusnya kotoran dan alga yang ada di dalam saluran paip getah dapat dikeluarkan.

Ini caranya nak bersihkan hos paip korang yang dah kotor dengan alga kat dalam. #mvs

creadit : Malaysia Viral Story


Tip Cerahkan Kulit Kusam Dalam Masa Sejam, Hanya Guna 3 Bahan Semula Jadi Sahaja. Wanita Ini Kongsikan Petuanya.

Jangan tak tahu, bahan di dalam rumah juga banyak kegunaannya. Kalau ibu-ibu pandai dan kreatif segalanya pasti jadi. Salah satu bahannya adalah beras pulut yang sememangnya diakui bukan sahaja bermanfaat untuk masakan, malah juga untuk kecantikan.

PUTIH DALAM SEJAM!!!! tiada wang jaminan dikembalikan sebab tak guna wang pon..hahaha..today akak nak share petua gojes puteh dan hilangkan parut kat kulit ni haaa..al maklum lah yek sejak2 bawakan budak ni segalanya menjadi kurang berseri dek budak duk seduttt semuaaa seri mak..haaaaa..

so dah puas cuba produk macam2 hok telan hok sapu hok oles hok tepek hok gonyoh hok tenyeh tapi kesan kena tunggu kadang berminggu..nak makan suplemen sejak ngandung ni malaihhh pon ada..ni petua akak nak share..masyalahh sejam jee dh cerah skit kulit,x kusam dan paling penting kulit makin lembut kalah chezeee kek uols! Ni haaa step dan buktinye okayy..selamat mncuba.

Bahan-bahan:

Beras pulut

Garam sesudu

Gula sesudu

Cara membuat:

2. Inilah hasil nya

3.Mula-mula ambil secolet kemudian skrub satu muka. Tunggu biar sejuk sikit paste tadi baru sapu/skrub/buat mask kat muka tau.

Tip:

Cuba juga kat tangan dan celahan lain, semua aku bahan skrub dan tepek sebab aku memang gila nak cantik.

Sejam je..lepas puas2 skrub puas2 sental dan mask tepek kat tangan,tengok lahhhh uolssssss..nampak tak urat2 tuuu?? Haaaaaaa..sumpah tak tipuu..akak pon macam omaigosghhhhh hmmmmmm sangat takjubbbb..so korang boleh laaaa try yekk..

Tak cuba tak rugi pon selamat barang dapur umah anda..hahahaha..dari duk telan2 pil nak putih bagai cuba laaa jugak elemen semula jadi a.k.a elemen masakan niii. kalau tertelan pon konpom tak termeninggal okayyyy..nak puteh nak lagi puteh kau tamak nak puteh gila buat lah hari2 sampai dpt hasil yang diingini.jangan malasssssss..selamat mencubaaaa.


Tanam Bawang, Tunggu Seminggu Je. Kemudian Ibu Dah Boleh Ambil Daunnya Untuk Dimasak!

Jika sebelum ini daun bawang sering dibeli di kedai, apa kata kali ini ibu cuba untuk menanamnya untuk kegunaan sendiri. Bolehlah dibuat bahan penyedap rasa bila menyediakan pelbagai menu pilihan. Bayangkan, andai ingin digunakan terus petik dilaman. Alangkah segar bugarnya daun bawang tersebut.

Selain itu, untuk tujuan dimasak melalui satu perkongsian daripada Anizah Mat Ali ini juga tidak kurang mengujakan. Lihatlah, cantik juga dijadikan tanaman hiasan. Cukup kreatif!

Untuk itu, jom kita fahami teknik dan tip menanam bawang yang dikongsikan oleh Cik Pooja pula. Nampak begitu mudah dan yang penting cepat dan lebat pula daun bawang bertunas dan hanya seminggu menunggu, sudah boleh dituai.

Jom semak!

Pemilihan bawang
1.Cari bawang yang bila kita potong kepalanya, ditengah-tengahnya ada warna hijau.
2. Potong bahagian atas bawang(saya panggil bahagian kepala bawang) macam dalam pic.
3. Senang je nak tau bawang tu ada hijau ditgh² atau x, cuma:
-pilih bawang yg dah bercambah daun,potong buang daun tu n tanam…daun tu kalau dibiarpon,nnt dia bantut..
-kalau xde bawang yg bercambah,pilih bawang yg segar n elok pon dah ok…jgn tanam bawang yg dah nak busuk,nnt cepat la dia membusuk dalam tanah…
4. nnt ada la soklan diajukan,”knpa ye ada yg xbercambah²?”
Jawapannya; pokok bawang lambat bercambah sbb, xsemua bawang ada hijau ditgh² nya…kalau xcaya,try google bawang kat dapo sebjik²..

Cara tanam bawang
Ikut cara macam dalam pic..
*cara ni kita guna utk pokok bawang yg kita tanam utk kegunaan daun…
*nak tanam dalam bekas telur pon boleh,cuma kene selalu basahkan bekas telur tu selalu…

*tapi saya lebih suka tanam ditanah,lebih kukuh n cantik…

Pokok bawang usia 2 hari

kaedah penyiraman
-just spray² manja tuk lembapkan tanah je, xperlu banjirkan pasu.kang lemas bawang tu,cepat membusuk.

Dapat la tuai hasil dalam masa seminggu…

bila nak tuai,potong je semua daun n bawang dibiarkan ditanah…next bleh tuai lagi…


“Sedar Tak Kulit Kita Ni Cantik?” – Nabila Huda Pelik Ramai Yang Obses Nak Putih

Pelakon dan pengacara terkenal, Nabila Huda yang juga merupakan anak kepada rockers Malaysia, Amy Search telah meluahkan pendapatnya apabila ramai kaum wanita yang obses untuk memiliki warna kulit yang cerah dan putih.

Nabila yang sememangnya memiliki raut wajah yang jelita asli serta kulit yang cantik melalui ciapannya di Twitter, Nabila atau lebih mesra disapa Abil berkata bahawa warna kulit asli wanita Melayu adalah cantik.

“Kenapa ramai perempuan Melayu tak suka warna kulit sendiri? Ramai yang obsessed nak berkulit putih.

“Korang sedar tak, kulit asli warna kita ni sebenarnya menggambarkan wanita Melayu cantik,” katanya.

Menurut Abil lagi, dia sangat berbangga dengan warna kulitnya yang seakan-akan warna gula perang itu.

“Brown sugar is sexy you know. I love my skin so much and I am so proud of it,” ujarnya.

Meninjau di ruangan komen, rata-rata netizen bersetuju dengan pandangan Abil dan menyatakan isu warna kulit cerah ini sebagai ‘beauty standard’ orang Asia yang bukan hanya berlaku di Malaysia sahaja.

Malah, ada juga yang berkongsi pengalaman diejek oleh rakan-rakan kerana memiliki warna kulit yang gelap.

[MESTI BACA]


Ini Caranya Ibu Ayah Didik Anak Pandai Berdikari. Ikuti Panduan Pakar Ini

Anak adalah amanah daripada allah. Ibu bapa adalah orang paling penting untuk pembentukan akhlak, sahsiah dan kendiri anak-anak supaya membesar sebagai individu yang cemerlang dunia dan akhirat. Dalam usaha mendidik anak ibu bapa sepatutnya mempunyai amalan asuhan yang terbaik untuk mengenali potensi anak-anak dan seterusnya mengembangkannya pada masa hadapan.

Asuhan dan didikan berdasarkan potensi anak-anak inilah yang boleh menjadikan anak-anak genius dalam bidang tertentu. Namun adakah ibu bapa tahu bagaimana  melatih anak itu berfikir seterunya menjadikan anak seorang itu genius. NORHASLIZA YUSOFF mendapatkan nasihat daripada DR ROZIETA SHAARY, Pakar keluarga dan kasih sayang atau dikenali sebagai ibu rose untuk membantu ibu bapa mengetahui amalan-amalan untuk mendidik anak menjadi seorang genius.

1.Didik anak nilai simpati

Apabila ibu bapa mendidik anak untuk menjadi seorang yang mempunyai sikap simpati dalam diri, ini bermakna telah  merangsang daya pemikiran EQ atau kecerdasan emosional  dalam diri anaknya. Ia adalah  asas untuk kekuatan intelektual. Apabila anak dibentuk menggunakan pendekatan ini, ia akan menyebabkan anak itu berfikir untuk melakukan sesuatu atas sebab yang lebih besar untuk memberikan kebaikkan kepada orang lain , bukannya  utk dirinya.

Ia juga mendidik anak ini menjadi seorang yang tidak pentingkan diri tetapi menjadikan dirinya untuk kepentingan orang lain. Malah Islam dalam pengajarannya menggalakkan setiap manusia untuk memikirkan orang lain. Apabila mempunyai  emosi positif seperti ini, ia  akan mengeluarkan endorfin yang membuatkan  perasaan akan menjadi lebih tenang dan positif yang sekali gus memberi kekuatan dalaman untuk berfikir dengan lebih luas.

2.Biarkan anak berdikari

Kepentingan anak-anak berdikari memang di ketahui ramai ibu bapa. Berdikari adalah pendekatan perlakuan untuk membantu anak itu  mampu melakukannya atau tidak. Ia melatih anak itu mempunyai perasaan bertanggungjawab dan bukannya kepada sikap pergantungan kepada ibu bapa. Bagaimanapun, perlu diteliti kepada usia anak itu terutama anak yang masih kecil. Oleh itu, ibu bapa perlu melihat kepada kemampuan anak itu untuk mencuba melakukannya.  Jika anak itu ingin mencuba biarkan anak melakukannya asalkan mengikut kemampuannya. Apa yang berlaku apabila seorang anak itu , berasa dirinya mampu melakukan, ia akan menimbulkan rasa yakin diri dan rasa dirinya dihargai.  Anak yang dilatih berdikari akan menjadi orang yang kuat jiwanya dan dapat menyesuaikan diri dengan sebarang keadaan suasana dan tempat. Inilah cara membantu anak berakhlak mulia dan mempunyai emosi postif sekali gus merangsang kecerdasan mindanya.

Sebagai ibu bapa, kita perlu menghargai anak apabila mereka memberi pendapat. Apabila anak memberi pendapat, tidak bermakna dia melawan. Misalnya, ibu memberi arahan, “Pergi basuh kasut.” Anak berjawab, “ Mak boleh tak basuh kemudian.” Namun  sikap segelintir ibu bapa beranggapan percakapan sebegitu sebagai ‘melawan’. Oleh itu,  anda perlu faham apa yang dikatakan melawan atau apa yang dikatakan memberi pendapat. Ia adalah dua perkara yang berbeza.  Apa yang kita nak didik anak ialah perlu diberi peluang untuk memberikan pendapat secara berhemah dan bagaimana hendak memberi pendapat secara sopan. Biasanya anak-anak akan marah apabila tidak diberi peluang untuk bercakap. Seharusnya ibu bapa menjelaskan dengan berkata, “Nanti adik, mama sedang dengar, tak perlu tinggikan suara. Mama hargai pendapat adik”. Jadi anak akan bercakap sopan apabila memberi pendapat, bukannya secara tengking atau melawan ibu bapa. Kebiasannya anak-anak berusia enam tahun sudah mulai menunjukkan sikap sebegini kerana mereka mulai mempunyai sifat ingin tahu yang tingggi dan berkebolehan berdikari.

Merangsang pemikiran anak melalui penjelasan yang berkaitan dengan diri anak. Penjelasan ini akan mengajar anak untuk berfikir sebab dan kesannya. Misalnya , jika anak sudah berpakaian cantik dan kemas, tetapi meminta kebenaran untuk bermain diluar rumah. Ibu bapa perlu menjelaskan bahawa dengan cara bermain diluar akan memberi kesan kotoran pada baju dan akan memberi tekanan kepada anak dan anda sendiri. Apa yang perlu ibu bapa didik kepada anak  adalah memberi peluang kepada anak untuk faham situasi ini. Didik anak dengan komunikasi yang jelas supaya anak dapat berfikir, bukannya hanya mengikut kehendak anak semata-mata. Cara ini membantu anak untuk belajar membuat   pertimbangan dan berdikari. Malah secara tidak langsung anak boleh berfikir dan mengetahui apa kesannya jika melakukan sebarang tindakan.

Setiap ibu bapa yang inginkan anak sempurna dan genius. Namun kita sepatutnya membuat  anggapan sebegitu untuk anak. Ini kerana peranan kita sebagai ibu bapa belum tentu menjamin  sempurna. Setiap anak mempunyai kekurangan dan kelebihan.  Mungkin ada anak yang tidak cemerlang dalam akademik tetapi berjaya dalam bidang yang lain. Kebolehan dan potensi anak adalah berbeza. Jangan membandingkan setiap anak. Setiap anak yang dilahirkan mempunyai ptotensi diri yang harus ibu bapa gilap.  Apa yang paling utama, bimbingan ibu bapa terhadap potensi  anak-anak agar dikembangkan secara optimum.


Ini Sebab Kanak-Kanak Kena Guna Ubat Gigi Berfluorida. Doktor Gigi Ini Jelaskan Sebabnya

Seorang ibu membawa anaknya yang berumur 2 tahun ke klinik gigi kerana risau gigi anaknya mengalami kerosakan (karies). Walaupun anaknya belum pernah mengadu sakit gigi, tetapi si ibu risau dengan keadaan gigi anaknya yang mulai hitam-hitam.

“Doc, saya perasan gigi anak saya sekarang ni banyak yang hitam-hitamlah.”

“Anak Puan menyusu botol ke?”

“Aah Doc. Dia hisap susu botol. Tapi tidaklah sampai dia tertidur. Kalau dia tidur pun saya akan cabut botol tu dari mulut dia.”

“Oh macamtu. Puan ada berus atau bersihkan gigi anak tak ya setiap hari?”

“Ya ada Doc. Saya memang berus gigi dia setiap hari guna ubat gigi K***** **** tu. Tapi hairan sebab gigi dia rosak juga. Kenapa ya Doc boleh jadi macamtu? Risau pula tengok gigi dia dah tak cantik dan hitam-hitam gitu.”

“Maaf Puan. Ubat gigi yang Puan guna untuk anak tu, mengandungi fluorida tak ya?”

“Haa tak Doc. Saya tak guna ubat gigi yang berfluorida sebab saya dengar fluorida tu bahaya. Anak saya pula memang suka telan ubat gigi tu. Tu yang saya tak berani nak guna ubat gigi berfluorida.”

Sebenarnya ubat gigi berfluorida ini boleh dan perlu digunakan untuk anak-anak kecil yang sudah mempunyai gigi susu.

Fluorida yang terkandung di dalam ubat gigi bermanfaat untuk membentuk lapisan gigi yang lebih kuat bagi mencegah gigi tersebut menjadi mudah rosak.

Seperti yang kita tahu, lapisan enamel gigi susu pada kanak-kanak tidak sepadat seperti gigi kekal yang ada pada gigi orang dewasa dan ianya mudah rosak.

Risiko kerosakan akan semakin meningkat jika anak terdedah kepada diet yang tinggi gula serta penggunaan botol susu untuk tempoh waktu yang lama.

Jadi, penggunaan ubat gigi berfluorida dan ditambah dengan teknik memberus gigi yang betul berupaya untuk menjadi langkah yang berkesan bagi mencegah terjadinya kerosakan gigi.

“Tapi Doc, takpe ke kalau ubat gigi berfluorida tu ditelan oleh anak-anak? Tak bahaya ke?”

Ubat gigi bukanlah sejenis makanan. Ianya adalah bahaya untuk ditelan tidak kira sama ada ianya mengandungi fluorida ataupun tidak kerana ia turut mengandungi bahan kimia yang lain. Jadi jangan biarkan atau biasakan anak anda menelan ubat gigi walaupun ianya tidak mengandungi fluorida.

Disebabkan hal tersebut, maka adalah penting untuk anda memantau dan membantu anak anda untuk memberus gigi.

Jangan biarkan mereka memberus gigi sendiri kerana:

1⃣ Mereka belum pandai dan tahu meludah. Dikhuatiri mereka akan menelan ubat gigi ketika memberus gigi.

2⃣ Mereka belum pandai memberus gigi sendiri dan tidak tahu cara memberus gigi yang betul. Akibatnya bahagian gigi yang tidak diberus akan mengalami kerosakan.

Kuantiti ubat gigi juga perlu diperhatikan. Ini bagi mengurangkan risiko anak menelan sisa lebihan ubat gigi tersebut.

✅ Untuk anak yang berusia 1-3 tahun, gunakan kuantiti ubat gigi sebesar butir beras atau selapis tipis sahaja.

✅ Untuk anak berusia 3 tahun ke atas, kuantiti ubat gigi yang perlu digunakan adalah sebesar biji kacang pea.

Kuantiti ubat gigi ini adalah penting untuk diperhatikan kerana jika anda membiarkan anak anda menggunakan ubat gigi secara berlebihan, buih yang terhasil akan lebih banyak dan anak akan lebih cenderung untuk menelan sisa ubat gigi tersebut.

Oleh yang demikian, jika anda belum memperkenalkan ubat gigi berfluorida kepada anak anda, mulai sekarang mulalah beralih kepada ubat gigi kanak-kanak yang mengandungi fluorida agar anak anda mendapat manfaat daripadanya dalam usaha kita untuk mencegah gigi mereka daripada mudah menjadi rosak.

Terdapat pelbagai jenama ubat gigi kanak-kanak yang berada di pasaran sekarang dengan pelbagai perisa yang sesuai dengan cita rasa mereka. Pilihlah jenama ubat gigi apa sekalipun yang digemari oleh anak anda, asalkan ianya mengandungi fluorida.

Jangan kerana sentimen anti fluorida dan fakta yang salah mengenai fluorida yang dilaungkan oleh kelompok-kelompok tertentu membuatkan anda takut untuk menggunakan ubat gigi berfluorida kepada anak anda.

Ingat, fluorida mengandungi kebaikan yang boleh dimanfaatkan asalkan ianya diguna dalam kuantiti yang betul. Sebab itulah pentingnya anda untuk memantau dan membantu anak anda ketika mereka memberus gigi.

Sekali lagi perlu diingatkan bahawa ubat gigi bukanlah makanan dan ianya adalah berbahaya untuk ditelan tanpa mengira sama ada ianya mengandungi fluorida ataupun tidak.

Jadi jangan abaikan kebaikan serta manfaat fluorida terutama terhadap anak-anak anda hanya kerana anda dimomokkan oleh fakta yang salah berkenaan bahan tersebut.

Semoga bermanfaat!


Bangun Pagi Je Tilam ‘Banjir’. Anak Jadi Rendah Diri Jika Selalu Dimarahi. Ini Cara Mudah Elak Anak Kencing Malam

Mak-mak takkan terlepas dari berhadapan masalah anak kencing di atas tilam. Betul tak? Sekali sekala boleh la lagi laratkan diri basuh tilam tu, tapi kalau dah kerap sangat, mau naik hangin juga dibuatnya! Kiki.

Sabar ye mak-mak, nak marah anak pun kadang benda berlaku di luar sedar. Tak sempat nak marah anak buat muka kesian. Kalau diorang tolong basuhkan tak apa lah juga, sejuk sikit hati maknya. Tapi dalam mimpi jela ye!

“Saya pening anak saya hari-hari kencing atas katil. Dah besar panjang masih menyusahkan.”

Cepat-cepat saya tenangkan keadaan. Selepas saya periksa, anaknya baik saja.

Tak ada tanda-tanda gangguan saraf yang menyebabkan anak terkencing tanpa kawalan sepanjang masa.

Selalunya, kanak-kanak mula berhenti kencing malam selepas usia 5-6 tahun. Namun, 6.2% kanak-kanak usia 7-12 tahun masih lagi kencing waktu malam.

Terkencing waktu malam atau nama lainnya Nocturnal Enuresis, sebenarnya bukan salah anak kita. Kalau selalu dimarah atau dimalukan, anak boleh jadi tertekan sampai rasa rendah diri.

Puncanya :

❤ Ruang pundi kencing yang kecil.
❤ Kurang hormon vasopressin semasa tidur. Vassopressin penting untuk kurangkan penghasilan kencing di waktu malam.

TIPS UNTUK IBUBAPA

✅ Beri anak minum air secukupnya pada waktu siang.

✅ Bawa anak kerap ke tandas, 4-7 kali sehari dan paling penting pastikan anak kencing sebelum tidur.

✅ Guna alas tilam yang kalis air (waterproof mattress protector).

✅ Beri ganjaran kepada anak jika dia tak kencing malam. Beri stiker kegemaran anak ialah satu contoh bentuk ganjaran yang selalu diguna.

✅ Hanya benarkan anak minum 2 jam sebelum tidur.

✅ Elak beri minuman berkafein seperti kopi dan cola, ia akan buat anak lebih kerap kencing.


Sebijik Macam ‘Azura’! Dah Besar Anak Ogy Ahmad Daud, Rapat Berdua Macam Kawan Karib

“..Oh berdebar-debar hati nya. Kali pertama bertentang mata. Inilah pengalaman. Harus ditempuhi tiap insan..”

Kalau baca dari ayat ini terus teringat lagu yang cukup sinonim dengan filem Ali Setan lakonan siapa lagi kalau bukan pelakon veteran, Fauziah Datuk Ahmad Daud atau lebih dikenali sebagai Ogy.

Melayari hidup sendirian selepas bercerai dengan aktor Eman Manan pada tahun 2003, kisah kekuatan Ogy cukup menjadi inspirasi. Biarpun hampir dua dekad hidup solo, ‘pengganti’ yang datang jauh lebih bererti.

Kehadiran anak angkat beliau, Nur Aminah Aishah bukan saja meraih perhatian, malah wajah gadis cantik itu menyerupai kecantikan ‘Azura’, watak ibunya ketika remaja.

Sering hadir menemani ibu tersayang, Aminah yang kini berusia 16 tahun tampak cukup manja dan pintar. Persis sahabat karib, ikatan mesra ibu dan anak itu pastinya mengisi jiwa Ogy selama ini.

Dalam hantaran terkini Ogy, penghibur terkenal ini dilihat memuat naik gambar-gambar mereka.

“Keluarga bahagia ‘Singer’. Besar dah anak umi..” Tulis Ogy Ahmad Daud.

Berkongsi peribadi permata hati kesayangannya, Ogy yang menyapa Nur Aishah Aminah dengan panggilan Aminah menyatakan perangai anaknya itu saling tak tumpah seperti arwah ibunya yang juga seniwati terkenal, Allahyarhamah Hajah Saadiah Baharom yang begitu lemah lembut orangnya.

“Lahirnya 9 November 2007, Nur Aminah Aishah cinta hatiku. Saya panggil Aminah, dia bahasakan diri dia Aishah. Perangainya persis arwah mak saya, lemah lembut orangnya. Beza sungguh dengan umi dia ni opposite attract. Maka itu Allah berikan Aminah pada umi tau.” Ogy Ahmad Daud

Sekadar mengimbau kenangan, Ogy yang kini berusia 60 tahun mula memelihara Aminah sedari sejak bayi lagi. Menyifatkan kesibukan mengurus anak sebagai caranya meneruskan hidup, Ogy mengakui bahawa anak adalah segala-galanya selain kerja. Walaupun bermata sepet, namun peminat teruja melihat muka Aminah yang hampir seiras muka Ogy.

Betullah kata orang, apabila hati ikhlas menjaga anak angkat, mukanya akan mengikut muka kita.

Tambahan pula Aminah mewarisi bakat seni dalam diri Ogy. Pandai berlakon, menari dan menyanyi. Bertuah Aminah dapat ibu hebat ini! Bukan sahaja penghibur serba boleh malah merupakan anak kepada seniman Allahyarham Dato’ Ahmad Daud dan seniwati Allahyarhamah Datin Saadiah.

Sumber: Majalah Nona